لەدەست دانی مڕۆڤایەتی لە ژێر پەردەی ئایندا ... هەورامان علی تۆفیق\nدیاردەی بەکارهێانی شێوازی دڕندانە لە کوشن و سەربڕین و پارچەپارچەکردنی مرۆڤ و دەست درێژی و ئیهانەکردنی مرۆڤایەتی لە ژێر پەردەی ئایندا، بەئاشکراو بەپێش چاوی و خەڵک و میدیاکانەوە بە وتنەوەی تەگبیرو اللە ئەکبەرەوە ڕوولە زیادبوونە .\nدروست بوونی ئەم جۆرە گروپە توند ڕەوانەی تەنها خۆبە ڕاست زانین و تەکفیر کردنی هەموو شتێک و نەبینی ڕاستیەکان و تینوبونیان بە خوێن و ئاسودەبونیان بە ماڵکاولی و سەرگەردانی و سوتاندن و کاولکردنی هەموو شتێک بۆ زۆر بنەما دەگەڕێتەوە .\nگەر لە ڕوانگەی دەرونیەوە لەم شێوە گروپانە بڕوانین دەکرێ بە کەسانی نەخۆش و سەرلێشێواو دەست نیشان بکرێن، چونکە بە خۆیان نازانن چیان دەوێ و لە پێناوی چیدا ئەم کوشتارو خوێن ڕشتنە ئەنجام دەدەن . گەرلە ڕوانگەی ئاینەوە بڕاونینە ئەم دیاردەیە هەرگیز ئاینەکان بە ئیسلامیشەوە دژ بە خوێن ڕشتن و ئازاردانی مرۆڤایەتی بوون بەڵکو بۆ ئارامی و ئاشتی و ئاسودەیی مرۆڤ هاتونەتەکایەوە و ئیسلامیش یەکێکە لەو ئاینانەی پەیامی ئاڵای ئاشتی و ئاسودەی بەرزکردۆتەوە، ئەگر مێژووی ئیسلام و سەردەمی فتوحات و کوشتارگە نێوخۆیەکانی شیعەو سوننە پێچەوانەی ئەوە دەسەلمێنن .\nڕاستی ئەم گروپانە لە ڕوانگەی ئەجەندایی ناوچەیی و دەرەکیەوە سەرچاوەیان گرتووە، دەرەنجامی هەڵەی سیاسیەکانی عێراق لە دوای ئازادی عێراقەوە و لە دوو ماوەی دەسەڵاتی مالکیدا بەرپرسیاریەتی گەرورەی دەکەوێتە ئەستۆ و ناکۆکیە تایفیەکان و دەستی دەرەکی و قورخکردنی دەسەڵات و قبوڵنەکردنی یەکتر و زۆر گرفتی هەڵواسراو .\nبەرامبەر ئەم شێوە دیاردانەی ڕاستەوخۆ زیان بەمرۆڤایەتی دەگەیەنێ و کاریگەریەکانی بۆ ئایندەیەکی نادیارو و ئاسەواری درێژخایەن لە شوێن خۆیان جێدەهێڵن، دەکرێ کارو پلانی هەمە لایەنە هەبێ لە ڕوانگەی جدیەتەوە ڕاگەیاندنەکان بەرنامەی وشیاری هەمەلایەن و بەتایبەت دەربارەی ئەم شێوەگروپانە و بەدیارخستنی ڕاسیەکان دەربارەیان، ڕۆڵی پیاوانی ئاینی لە تەحریم کردن و تەکفیرکردنیان لە ڕوانگەی ئاینەوە بەردەوام بەپێی پلان کاری لەسەر بکرێت، مزگەوتەکان بەم ئاقارە کارەکانیان بکەن چونکە بەردەوام بوونی ئەو گروپانە لەتاوان دەبنە هۆیی ناشیرین کردنی ئاینی ئیسلام و سبەی چەندە مزگەوتەکان زۆرر بن و پیاوانی ئاینی زیاتر بن بێ گومان گوێڕایەڵی و لەدەورکۆبوونەوەی خەڵکیان لێدەبێ و ئەم ئاینەی پێ ناشیرین دەبێ بۆیە دەبێ مامۆستایانی ئاینی ئەم پرسە بۆ ئیسلام بەمەترسیدار بزانن و لە هەموو لایەک زیاتر کاری لەسەر بکەن .\nکۆمەڵگا و خێزان و ئەرکی گرنگی لە وشیاری ئاینی ، لەنێوماڵدا وەک یەکەم قوتابخانەی ژیان کاریگەری خۆیی دەبێ لەسەر ئایندەی منداڵەکانیان . سەرەڕای ئەوەی حکومەت و لایەنە پەیوەندیدارەکان و کۆمەڵگای مەدەنی بەپێی کارەکانی خۆیان ئەونیش بێ ئەرک نابن .\nلێرەدا تێکڕای پرسەکە پەیوەستە بە هەموومانەوە و ئێمەی مرۆڤیش لەم گێژاوەدا چەندە زوڵم لێکراوبین هێندەش بەخۆمان ئەو تاوانبارو کەسە زاڵمەین ئەم تاوانانە ئەنجام دەدەین، بۆیە مرۆڤایەتی هەمیشە لە ژێر پەردەی جیاجیادا دەکەوێتە بەر مەترسی و ڕووبەڕووی کێشە دەبێتەوە و ئاینیش پەردەیەکی دیارو ناسراوە بۆ هێرشکردنە سەر موۆڤایەتی .


پەیامی کورد … دووه‌م كاروانی ڤاكسینی فایزه‌ر گه‌یشته عێراق\nوەزارەتی تەندروستیی و ژینگەی عێراق ڕایگەیاندکه دووەم کاروانی ڤاکسینی دژەکۆرۆنا لە جۆری ڤایزەر گه‌یشته عێراق.\nئەمڕۆ یەکشەممە ١٨ی ئاوریلی ٢٠٢١، وەزارەتی تەندروستیی و ژینگەی عێراق لە راگەیەنراوێکدا، رایگه‌یاند: دووەم کاروانی ڤاکسینی دژەکۆرۆنا لە جۆری ڤایزەر، گەیشتووەتە عێراق،ئاماژه به‌وه‌ش ده‌كات لەمەودوا ھەفتانە ڤاکسینی دژەکۆرۆنا لە جۆری ڤایزەر دەگاتە عێراق و بەسەر فەرمانگە تەندروستییەکان لە بەغدای پایتەخت، پارێزگاکان و فەرمانگە تەندروستییەکانی ھەرێمی کوردستان دابەش دەکرێن.\nهه‌روه‌ها ته‌ندروستی عێراق، ھانی ھاوڵاتییان ده‌دات کە بۆ وەرگرتنی ڤاکسینی دژەکۆرۆنا لە رێگای ماڵپەڕی ئەلیکترۆنی وەزارەتی تەندورستییەوە خۆیان تۆمار بکەن، ده‌ڵێت: "وەرگرتنی ڤاکسینی دژەکۆرۆنا و پابەندبوون بە رێنمایەکانی خۆپارێزییەوە تاکە رێگان بۆ رێگرتن لە بڵاوبوونەوەی ڤایرۆسەکە".\nلەئێستادا سێ جۆری ڤاکسینی دژەکۆرۆنا لە فەرمانگە تەندروستییەکانی بەغدای پایتەخت، پارێزگاکان و فەرمانگە تەندروستییەکانی ھەرێمی کوردستان بەردەستن کە سەرجەمیان سەلامەتن و کاریگەرییان لەسەر ڤایرۆسەکە ھەیە.


دایەڵۆگێكی ڕۆشنبیری وئەدەبی لەگەڵ خاتوو گەلاوێژ\nبە مەبەستی هە ڵسەنگاندنی وێب سایتی Galawezh.com گفتوگۆی چەند دۆسیەیەكی ئەدەبی و ئەدەبیاتی گەلاوێژخان، دەستەی وێب سایته‌كه (پ.د.زاهیر لەتیف كەریم وپ.د.نیان نەوشیروان مەستی و ژینۆ عەبدوڵڵا)، و مامۆستا مستەفا ساڵح كەریم ودكتۆر حەمە دلێر میسری ودكتۆر شێركۆ عەبدوڵڵا وستران عەبدوڵڵاو محەمەد عوسمان سەردانی خاتوو گەلاوێژ ساڵح فەتاح یان كرد.\nلەم دانیشتنەدا جەخت كرایە سەر چەند تەوەرێك كەهەندێكیان پەیوەندی بەوێب سایته‌كه‌وه هەبوو ئەوانی تریش بەڕۆشنبیریەتی گشتی و ئەدەبیاتی گەلاوێژ بەتایبەتی.\nدانیشتنەكەش كەشوهەوایەكی ئازادانەی لەخۆ گرتبوو ولەهەمان كاتیشدا تەواو دووركەوتبۆوە لەچەمكە سیاسی وفیكرییەكانی سەردەم. بەپێچەوانەوە سەرجەم ئامادەبووان تەواوی سەربەستی ڕادەربڕینیان هەبوو كەبێگومان كۆی بۆچوونەكان لەبەرژەوەندی ڕۆشنبیرییەتی كوردیدا بوو.\nزۆربەی پرسیارەكانیش ڕووبەڕوی خاتوو گەلاوێژ دەبووەوە و ئەمیش بەئاستێكی بەرزی ڕۆشنبیرییەوە وەڵامی زۆرێك لەپرسیارەكانی دەدایەوە.\nلەو نێوەندەشدا ئامادەبووان دەكەوتنە گفتوگۆیەكی ڕاشكاوانەی ڕۆشنبیرییەوە وەك ئەوەی هەمووان لەیەك كاتدا بەشدار بن لەئامادەكردنی پرسیارەكان ووەڵامەكانیشی.\nبەشێك لەپرسیارەكان تەرخانكرا بۆ ئەزموونی گەلاوێژ و لەمیانەی دایەڵۆگەكاندا ئامادەبووان گەیشتنە ئەو ڕاستییەی كەبنەمای چیرۆك و ڕۆمانەكانی گەلاوێژ سوودێكی زۆری لەواقیعی كۆمەڵگا بینیوە بەتایبەتی چینی هەژار وزوڵملێكراوەكان.\nئەمەش بەو مانایەی كەگەلاوێژ لەنزیكەوە وبەهۆی تێكەڵبوونی بەچینە جیاوازەكانەوە توانیوێتی لەناخی تاكی كوردی بگات و بەرجەستەشیان بكات.\nئەمە جگە لەسوود وەرگرتن لەئەزموونی كەڵە نووسەرە عەرەب وئەوروپاییەكان.دواتر جۆری پرسیارەكان گۆڕا بەرەو گرنگیدان بەوێب سایتی گەلاوێژ كەئێستا نزیكەی نیوەی بەرهەمەكانی گەلاوێژ چۆتە نێو پڕۆسەی دابەزینی بەرهەمەكان بەبێ بەرامبەر.\nلەئایندەیەكی نزیكیشدا بەرهەمەكانی تر دەچنە نێو هەمان پڕۆسەوە.لەهەمان كاتدا باس لەوەش كرا كەبەشێك لەبەرهەمەكانی گەلاوێژ وەرگێڕێتە سەر زمانە بێگانەكان بەنموونەی زمانی عەرەبی وئینگلیزی.\nئەمە جگە لەوەی كە بۆ جارێكی تر سەرجەم بەرهەمەكانی گەلاوێژ چاپ بكرێتەوە و بەڕاستەوخۆ بكەوێتە بەردەست خوێنەرانەوە. ئەم كارەش لەئایندەیەكی نزیكدا بەئەنجام دەگەیەنرێت. ئامادەبووان و بەشدرابووان تەواو دانیشتنەكەیان دەوڵەمەند كرد.\n*بەرێوبەری سایتی گەلاوێژ\nپێویستە پیاوان خۆیان لەم خواردن و خواردنه‌وانه به دوور بگرن\nپێنج زانیاری گرنگ كەنەتزانیوە\n10 زانیاری بەسود\nهەڵكەوت زاهیر لەگەڵ پاڵەوانی فیلمی ریسالە دەركەوت\nحه‌وت منداڵی هه‌یه‌و له كچه‌كه‌ی جوانتره\nدرێژی زمانی پیاو و ژن بزانە\nچەند زانیارییەك بۆ پشوودان بە مێشك\nپێنج دەوڵەمەندترین مرۆڤەكانی جیهان بناسە\nپێش ئەوەی لالەنگی بکڕیت ئەم ڕێنماییانە ڕەچاو بکە\nفڕۆكه‌یه‌كی نه‌فه‌رهه‌ڵگر 2017 فڕی و 2018 نیشته‌وه\nوێنه‌كێشه‌كه‌ی تۆم و جێری كۆچی دوایی كرد


پیاوێك به به‌كارهێنانی ته‌كنینكی ناسینه‌وه‌ی ده‌موچاو دزی له هه‌ژماری بانكیی ده‌ستگیرانه‌كه‌ی ده‌كات\nده‌ستگیرانه‌كه‌ی خه‌وتووه و نزیكه‌ی 24 هه‌زار دۆلاری له هه‌ژماری بانكییه‌كه‌ی ده‌بات، بۆیه دادگایی كرا\nKurdistan24 هه‌ولێر 09:15 2021/12/14\nپیاوێك له رێگه‌ی به‌كارهێنانی ته‌كنیكی ناسینه‌وه‌ی ده‌موچاو پاره‌یه‌كی زۆر له هه‌ژماری بانكیی ده‌ستگیرانه‌كه‌ی ده‌دزێت\nجیهان هه‌ژماری بانكی چین دزیكردن\nپیاوێك له چین به 3 ساڵ و نیو زیندانیكردن سزادرا، دوای ئه‌وه‌ی نزیكه‌ی 24 هه‌زار دۆلاری له هه‌ژماری بانكیی ده‌ستگیرانه‌كه‌ی دزیوه، له‌كاتێكدا ئه‌و له خه‌ودا بووه و ته‌كنیكی ناسینه‌وه‌ی ده‌موچاوی له مۆبایله‌كه‌ی به‌كارهێناوه و ده‌ستی به هه‌ژماره‌كه گه‌یشتووه.\nرۆژنامه‌ی "تایمز"ی به‌ریتانی بڵاویكرده‌وه، پیاوه‌كه ته‌مه‌نی 28 ساڵه، له تۆماری دادگای گه‌ل له شاری "نانینگ"ی باشوور ته‌نیا ناوی بنه‌ماڵه‌ی ئاشكرا كراوه، كه به "هوانگ" ناوی هاتووه، ئاماژه به‌وه‌ش كراوه، سه‌ره‌تا په‌نجه مۆری ده‌ستگیرانه‌كه‌ی به‌كارهێناوه، تا مۆبایله‌كه‌ی پێبكاته‌وه، دواتر ته‌كنیكی ناسینه‌وه‌ی ده‌موچاوی به‌كارهێناوه و هه‌ژماره بانكییه‌كه‌ی پێكردووه‌ته‌وه و پاره‌كه‌ی بردووه.\nرۆژنامه‌ی "Nanning Evening News"ی چینیش ئاماژه‌ی به‌وه كردووه، پیاوه‌كه به‌هۆی قوماركردنه‌وه پاره‌یه‌كی زۆر قه‌رزاربووه، بۆیه په‌نای بۆ دزینی پاره‌ی ده‌ستگیرانه‌كه‌ی بردووه، كه به‌یه‌ك جار بڕێ 150 هه‌زار یه‌ن-ی چینی بردووه، كه ده‌كاته 23.8 هه‌زار دۆلاری ئه‌مه‌ریكی.\nدادگا ئاشكرای كردووه، پیاوه‌كه له رێگه‌ی پێدانی ده‌رمانی خه‌وه‌وه، ده‌ستگیرانه‌كه‌ی خه‌واندووه، دواتر ئه‌و كاره‌ی كردووه، به‌ڵام رۆژی دواتر ئافره‌ته‌كه زانیویه‌تی پاره‌ی هه‌ژماره بانكییه‌كه‌ی نه‌ماوه، بۆیه لای پۆلیس سكاڵای تۆماركردووه، دوای ئه‌وه پیاوه‌كه به‌تۆمه‌تی دزین ده‌ستگیركرا و داداگاش به 3 ساڵ و نیو زیندانی و پێژماردنی 3173 دۆلار سزای دا.\nكوردانی رۆژهه‌ڵات و باشوور داوا ده‌كه‌ن وریا فه‌غووری بچێته هه‌ولێر


نەوت لە (50) دۆلار نزیك دەبێتەوە\nجارێكی تر نرخەكانی نەوت لەبازاڕەكانی جیهان بەرزبوونەوەیان تۆماركردو گەیشتنە بەرزترین نرخ لەوەتەی حەوت مانگی رابردوو.\nبەپێی راپۆرتە جیهانییەكان، بەرز بوونەوەی نرخی نەوت بەهۆی دابەزینی بەرچاوی ئاستی یەدەگی سووتەمەنی لەئەمریكاو پەرەسەندنی ئاگرەكەی دارستانەكانی كەنەداوە بووە.\nلەماوەی یەك هەفتەی رابردوودا نرخی نەوت لەبازاڕەكانی جیهان بەرێژەی (3%) بەرز بوونەوەی تۆماركردووە، بەم پێیەش هەر بەرمیلێك نەوتی برێنت گەیشتۆتە (49.28) دۆلارە نرخی هەر بەرمیلێك نەوتی خامیش بۆتە (48.31) دۆلار.\nهێزە عێراقییەكان قەزای رووتبە كۆنترۆڵ دەكەنەوە\nئێوارەی ئەمڕۆ هێزە عێراقییەكان توانیان بچنە نێو قەزای رووتبەی خۆرئاوای پارێزگای ئەنبار، ئەوەش دوای ئەوەی ماوەی دوو ساڵ بوو لەژێر چنگی داعشدابوو.\nسەرچاوەیەكی ئەمنی عێراقی بڵاویكردۆتەوە، ئێوارەی ئەمڕۆ سێشەممە هێزە عێراقییەكان توانیویانە قەزای رووتبە كە دەكەوێتە خۆرئاوای پارێزگای ئەنبار لەژێر چنگی داعش دەربهێنن و بچنە سەنتەری شارەكە.\nهێزە عێراقییەكان ماوەی چەند رۆژێكە لەهەوڵدان قەزای رووتبە بخەنەوە ژێر دەسەڵاتی خۆیان، بەڵام توانای پێشڕەویان لاواز بوو.\nئەمەو هێزێكی زۆری عێراقی لەسێ میحوەرەوە دەستیان كرد بەهێرش بردن بۆ سەر قەزای رووتبەو بەهاریكاری فڕۆكە جەنگییەكانی هاوپەیمانان توانیان كۆنترۆڵی بكەنەوە.\nسەرۆكی حكومەت وەزارەتی دارایی راسپارد بە خەرجكردنی ئەمپارەیە\nئەنجومەنی وەزیرانی عێراق بڕیاری دا، لە لایەن وەزارەتی داراییەوە، بڕە پارەی تەرخانكراو بۆ ئاوارەكانی عێراق لە مانگی ڕەمەزان خەرج بكرێت و بڕی 60 ملیار دیناریشی بۆ پشتیوانیكردنی جووتیاران تەرخان كرد.\nبەپێی بەیاننامەیەكی نوسینگەی سەرۆك وەزیرانی عێراق ئەمڕۆ سێشەممە 1752016، ئەنجومەنی وەزیرانی عێراق بە بەشداریی ژمارەیەك لە وەزیرەكان كۆبووەوە و تێیدا چەند بڕیارێكی دەركرد، لە یەكێك لە بڕیارەكاندا، بڕیار درا، وەزارەتی دارایی عێراق، پەلە لە خەرجكردنی پارەی تەرخانكراو بۆ ئاوارەكان، بكات، بە تایبەتیش بەهۆی نزیكبوونەوەی مانگی ڕەمەزان.\nهاوكات ئەنجومەنی وەزیرانی عێراق جەختی لەوە كردەوە كە هەوڵی زیاتر بدرێت، بۆ گەڕاندنەوەی ئاوارەكان بۆ ناوچە ئازادكراوەكان و داوای لە وەزارەتە پەیوەندیدارەكان كرد، پێویستییەكانی گەڕانەوەی ئاوارەكان بۆ ناوچەكانی خۆیان دابین بكات.\nهەر لەو دانیشتنەی ئەنجومەنی وەزیرانی عێراقدا، بڕیار دراوە، بە مەبەستی پشتیوانیكردنی جووتیاران بۆ بەرهەمی (جۆ)، بڕی 60 ملیار دینار لە لایەن وەزارەتی دارایی عێراقەوە بە 2 قیست بۆ مانگەكانی 5 و 6 تەرخان بكرێت.\nباران باریین ده‌ستپێده‌كاته‌وه\nبه‌ڕێوه‌به‌رایه‌تی كه‌شناسی و بومه‌له‌رزه‌ی هه‌رێمی كوردستان لە تۆڕی كۆمەڵایەتی فەیسبووك پێشبینی كه‌شوهه‌وای سبه‌ینێی بڵاوكرده‌وه.\nكه‌شوهه‌وای سبه‌ینێ به‌م شێوه‌یه ده‌بێت....\nحكومه‌ت به‌م شێوه‌یه‌ش موچه دابه‌شناكات\nئه‌مڕۆ له بازاڕه‌كانی جیهان نرخی نه‌وتی خاو به‌شێوه‌یه‌كی به‌رچاو به‌رزبووه‌ته‌وه‌و له ئێستاشدا نرخی یه‌ك به‌رمیل نه‌وتی برێنت له 2.76% زیادی كردووه‌و نرخی به‌رمیلێكی 49 دۆلارو 45 سه‌نتی تێپه‌ڕاند.\nهه‌روه‌ها نه‌وتی خامی ئه‌مریكی 3% به‌رزبووه‌یه‌وه‌و هه‌ر به‌رمیلێكی 48 دۆلارو 50 سه‌نتی تێپه‌ڕاندووه.\nبه‌رزبووه‌نه‌وه‌ی نرخی نه‌وت له‌كاتێكدایه كه له‌كۆتایی مانگی كانوونی دووه‌می ئه‌مساڵدا نرخی به‌رمیلێك نه‌وتی برێنت گه‌یشته 27 دۆلار، ئه‌وه‌ش به‌به‌راورد به 12 ساڵی رابردوودا نزمترین نرخی تۆماركرد.\nئه‌و وڵاتانه‌شی وه‌ك سه‌رچاوه‌ی داهات پشتیان به نه‌وت به‌ستبوو له‌ساڵی 2014 وه به‌هۆی دابه‌زینی نرخی نه‌وت روبه‌ڕووی قه‌یرانی دارایی بوونه‌وه، یه‌كێك له‌وانه‌ش هه‌رێمی كوردستان بوو كه كار گه‌یشته بڕینی مووچه‌ی فه‌رمانبه‌رانی هه‌رێمی كوردستان و پێنه‌دانی مووچه‌ی چوار مانگی ساڵی 2015ی فه‌رمانبه‌ران و له‌سه‌ره‌تای ئه‌مساڵیشه‌وه ساڵیشه‌وه كار به خشته‌ی نوێی مووچه‌ی فه‌رمانبه‌ران كه پێی ده‌وترێت پاشه‌كه‌وتكردنی مووچه ده‌كرێت و تا ئێستاش به‌رده‌وامه.\nمیدیاکانی فەرمی یەکێتی نیشتیمانی کوردستان بڵاویانکردوەتەوە ، له‌مانگی نیسانی رابردووه‌وه نرخی نه‌وت بۆ سه‌رو 40 دۆلار به‌رزبززته‌وه به‌ڵام حكومه‌ت نه‌ك پێداچوونه‌وه‌ی به خشته‌ی پاشه‌كه‌وتی مووچه نه‌كردووه، به‌ڵكو له‌ئێستادا كه ناوه‌ڕاستی مانگی ئایاره هێشتا ده‌ستنه‌كراوه به دابه‌شكردنی مووچه‌ی مانكی نیسانی فه‌رمانبه‌ران، خانه‌نیشینانی مه‌ده‌نی و سه‌ربازیش مووچه‌ی 3 مانگیان وه‌رنه‌گرتووه، خاوه‌ن پێداویستیه تایبه‌ته‌كانیش تاكو ئێستا هیچ مووچه‌یه‌كیان له ساڵی تازه‌دا وه‌رنه‌گرتووه.\nئاماری تەقینەوەكانی بەغدا راگەیەندرا\nلەئەنجامی زنجیرە تەقینەوەیەك لەشاری بەغدا بەدەیان هاوڵاتی بوونە قوربانی، گروپە چەكدارەكانی داعشیش بەرپرسیارێتی خۆی لەتەقینەوەكان راگەیاندووە.\nپۆلیسی عێراقی بڵاویكردۆتەوە، ئێوارەی ئەمڕۆ سێ تەقینەوە لەچەند ناوچەیەكی جیاجیای شاری بەغدا روویانداوەو بەپێی ئامارەكان لایەنی كەم (70) كەس گیانیان لەدەستداوەو زیاتر لە (140) كەسیش برینداربوونە.\nتەقینەوەكانی ئێوارەی ئەمڕۆ لەناوچەكانی شەعب و سەدرو رەشید لەشاری بەغدا روویانداوەو زۆرینەی قوربانییەكانیش لەهاوڵاتیانی مەدەنین.\nدوا بەدوای تەقینەوەكانیش گروپە چەكدارەكانی داعش بەرپرسیارێتی خۆی راگەیاندووە، ئەوەش دووەم تەقینەوەی بەهێزە لەناوچەكە لەماوەی هەفتەیەكدا.\nتەقینەوەكان لەدەمێكدایە كە عێراق بەقەیرانێكی قوڵی سیاسی و یاسایی تێدەپەڕێت و شەڕی داعشیش بەرۆكی گرتووە.\nفیزای ئێران بۆ هاوڵاتیانی هەرێمی كوردستان راگیرا\nلەلایەن سەر قونسوڵگەری ئێران لە پارێزگای هەولێر و پارێزگای ورمێ پێدانی ڤیزا بە هاوڵاتیانی پارێزگای هەولێر راگیرا .\nبەرێوەبەری گەشت و گوزاری سۆرانیش هۆكاری پێنەدانی ڤیزا بەهاوڵاتیانی هەرێمی كوردستان لەلایەن ئێرانەوە دەگەرێتەوە بۆئەوەی كەوا چەند رۆژێك بەر لە ئێستا گرژی و ئاڵۆزی لە نێوان خاوەن پاسەكان و هەروەها خاوەن تەكسیەكانی سنوری نێودەوڵەتی حاجی ئۆمەران و تەمەرچین روویدا.\nلەدەرەنجامی ئەمەش قونسوڵگەری كؤماري ئيسلاميي ئێران لە پارێزگای هەولێر پێدانی ڤیزای بە هاوڵاتیانی هەرێمی كوردستان راگرت.\nشێخ جەعفەر: بەبێ پارتی ناتوانین هیچ هەنگاوێك بنێین\nئەندامێكی مەكتەبی سیاسیی یەكێتی رایدەگەیەنێت “پارتی حزبێكی سەرەكییە لەسەر گۆڕەپانی سیاسیی كوردستان، بەشێكی ئەم رێكەوتنە بۆ ئەوەیە لەگەڵ پارتی هەنگاو بنێین”.\nسایتی ئاوێنە بڵاوی كردۆتەوە كە شێخ جەعفەر شێخ مستەفا ئەندامی مەكتەبی سیاسیی یەكێتی رایگەیاندوە “پارتی حزبێكی سەرەكییە لەكوردستان، بەشێك لەم رێكەوتنە ئامانجەكەی ئەوەیە بەیەكەوە لەگەڵ پارتی هەنگاو بەرەو چارەسەر بنێن”.\nدەشڵێت “بەپێی بونی پارتی دیموكراتی كوردستان، ناتوانین هیچ هەنگاوێك بنێن بۆ چارەسەری كێشەكانی هەرێم”. \nكارەبای ئه‌م شاره كەمدەبێتەوە\nوەزارەتی كارەبای عێراق ڕایگەیاند، بڕی پێدانی كارەبای نیشتیمانی لە بەغدا كەمبووەتەوە بۆ هەشت كاتژمێر.\nموسعەب مودەڕیس، بەڕێوەبەری ڕاگەیاندنی وەزارەتی كارەبای عێراق رایگەیاند "هەندێك لە پارێزگاكان زیاد لەو بەشەی بۆیان دیاریكراوە وزەیان پێدراوە، ئەوەش بووەتە هۆی ئەوەی بڕی پێدانی كارەبای نیشتمانی لە بەغدا كەمبێتەوە بۆ هەشت كاتژمێر".\nوتیشی: وەزارەتی كارەبا بەگوێرەی ئەو بڕە كارەبایەی كە بەرهەم دەهێنرێت دابەشی دەكات، كە تیایدا پشت دەبەسترێت بە چڕی دانیشتوان و پرۆژەكانی ناو پارێزگاكان.\n"گەڕانەوەی کورد بۆ بەغدا هیچ سوودێکی نابێت"\nئەندامی پێشووی ئەنجوومەنی نوێنەرانی عێراق لە فراکسیۆنە کوردستانییەکان مۆئەیەد تەیب بە ئاژانسی ئەنادۆڵوی گوت: "لەو کاتەوەی کە حکوومەتی عێراق دروست بووە تاوەکو ئێستا هەر رێککەوتنێک لە نێوان کورد و بەغدا کرابێت جێبەجێ نەکراوە و هۆکاری جێبەجێ نەکردنیشی حکوومەتی عێراق بووە".\nئەو ئەندامەی پێشووی ئەنجوومەنی نوێنەرانی عێراق گوتیشی: "گومانم نییە کە هەموو سیاسییەکانی کوردستان دەزانن کە بەغدا هیچ چارەسەرییەکی بۆ کورد پێ نییە و راستگۆش نییە لەگەڵ کورد و تەنانەت ئەگەر رێککەوتنیش بکرێت ئەوە جێبەجێ ناکرێت بەڵام دیارە کورد وا پێی باشە کە تاوانەکە هەموو جارێک لای بەغدا بێت و کورد نیازپاکی خۆی پیشان بدات کە بەردەوام ئامادەن لەگەڵ بەغدا رێکبکەون بەڵام ئەوە بەغدایە کە رێک ناکەوێت یان ئەوە ئەو رێککەوتنانەش کە ئەنجام دراون جێبەجێیان ناکات".\nموئەیەد تەیب رونیشی کردەوە کە "کورد دەیەوێت هەمیشە نیازپاکی خۆی پیشان بدات بەرانبەر بە بەغدا و ئەوەش بۆ رای گشتی جیهانی خاڵێکی ئەرێنییە بۆ کورد کە کورد دەیویست لە گەڵ عێراق رێک بکەوێت و عێراقێکی ئارام و ئاوەدان دروست بێت بەڵام ئەوە بەغدایە کە هەمیشە رێککەوتنەکان جێبەجێ ناکات".\nموئەیەد تەیب هەروەها گوتیشی: "عێراق هیچکات بەشێوەیەک وڵاتی بەڕێوە نەبردووە کە هەموو تاکێکی ئەو وڵاتە وەکو هاووڵاتی پلە یەک خۆی ببینێتەوە و ئەوەش وای کردووە کە رێگا بۆ ئەگەرەکانی دیکە بکرێتەوە وەکو ئەگەری جیابوونەوە چونکە بەڕاستی عێراق تەنیا لەسەر نەخشە بە یەکگرتووی ماوەتەوە و لە پراکتیکدا وڵاتێک نییە بەناوی عێراق و گەلێکیش نییە کە ناسنامەکەی عێراقی بێت چونکە شیعە خۆی بە شیعە و سوننە بە سوننە و کوردیش خۆی بە کورد دەزانێت".\nبە گوتەی ئەو ئەندامەی پێشووی ئەنجوومەنی نوێنەرانی عێراق "ماوەی سەد ساڵە دەوڵەتی عێراق نەیتوانی ناسنامەیەک بۆ هاووڵاتیانی وڵاتەکەی دروست بکات بەڵام گەڕانەوەی نوێنەرانی کورد بۆ بەغدا هیچ سوودێکی نابێت و جگە لەوەی کە ئێمە بە خەڵک دەڵێین ئێمە ئامادەین و ئەوان ئامادە نین".\nسەبارەت بە ماددەی ١٤٠ی دەستووری عێراق موئەیەد تەیب گوتی: "ماددەی ١٤٠ تاکو ئێستاش لەناو دەستووری عێراقدا ماوە و دەستوورەکە تاکو ئێستاش کارایە و ئەگەر دەستووریش کارا بێت ئەوە هەموو ماددەکانی کاران بەڵام لەبەرئەوەی کە کاتی خۆی ئەو ماددەیە جێبەجێ نەکرا و کوردیش دەیزانی کە بەغدا نایەوێت ئەو ماددەیە جێبەجێ بکات کورد خۆی ئەو ماددەیەی جێبەجێ کرد و گەڕانەوەی ئەو ماددانەش بۆ سەر هەرێمی کوردستان هیچ نایاساییەکی تێدا نییە چونکە مەرج نییە حکوومەت دەستوور جێبەجێ بکات و هاووڵاتییەکیش دەتوانێت دەستوور جێیەجێی بکات".\nموئەیەد تەیب گوتیشی: "جێبەجێ نەکردنی ماددەی ١٤٠ کارێکی نایاساییە و جێبەجێکردنیشی لەلایەن کوردەوە شتێکی یاساییە و بە گەڕانەوەی ناوچەکانی دەرەوەی ئیدارەی هەرێمی کوردستانیش بۆ ژێر دەسەڵاتی خۆی واتە جێبەجێکردنی ماددەیەکی دەستووری".\nسەبارەت بە مەسەلەی ئەنجامدانی ریفراندۆمیش ئەو ئەندامەی پێشووی ئەنجوومەنی نوێنەرانی عێراق گوتی: "پرسی ریفراندۆم پرسێکە کە مافی خەڵکی کوردستانە و ئێمە لە دووریانێکی زۆر مەترسیدارین چونکە سیاسییەکانی عێراق رێکنەکەوتن لەسەر بەڕێوەبردنی وڵات و بۆ ئەوەش دەبێت بگەڕێنەوە بۆ رای خەڵک بزانین خەڵک چی دەوێت".\nموئەیەد تەیب هەروەها لە کۆتاییدا گوتیشی: "ئەو هێزە سیاسیانەی کە نایانەوێت ریفراندۆم لە کوردستان ئەنجام بدرێت یان تەگەرە لەبەردەم ریفراندۆم دروست دەکەن با دەنگی خۆیان بەسەربەخۆیی کوردستان نەدەن بەلام وەستان دژی ریفراندۆم وەستانە دژی رای خەڵک نە دژی لایەنێک".\nئه‌سه‌د، به مووشه‌كی فیل هێرشی كرده‌وه سه‌ر هاوڵاتیانی مه‌ده‌نی\nله ئه‌نجامی هێرشێكی مووشه‌كی هێزه‌كانی رژێمی سووریادا بۆ سه‌ر ناوچه‌ی سوكه‌ری حه‌له‌ب كه له‌ژێر كۆنترۆڵی ئۆپۆزسیۆندایه، هه‌شت كه‌س كوژران و 15 کەسی دیكه‌ش بریندار بوون.\nبه‌پێی ئه‌و زانیاریانه‌ی له به‌رپرسانی به‌رگری مه‌ده‌نی ناوچه‌كه‌وه ده‌ست ئانادۆڵو كه‌وتووه، هێزه‌كانی رژێم به مووشه‌كی فیل هێرشیان كردووه. له ئه‌نجامدا هه‌شت هاووڵاتی مه‌ده‌نی كه ژن و منداڵیان له‌نێودایه كوژراون، 15 كه‌سی دیكه‌ش بریندار بوون. هه‌وڵه‌كانیش بۆ ده‌رهێنانی و رزگاركردنی ئه‌و قوربانیانه درێژه‌ی هه‌یه كه كه‌وتوونه‌ته ژێر داروپه‌ردووی رووخاوی بیناكانه‌وه.\nهێزه‌كانی رژێمه‌كه‌ی ئه‌سه‌د، ناوبه‌ناو له رێگه‌ی وشكایی و ئاسمانییه‌وه هێرش ده‌كه‌نه سه‌ر ناوچه‌ی سوكه‌ری كه له ژێر كۆنترۆڵی ئۆپۆزسیۆندایه و زۆربه‌ی دانیشتووانه‌كه‌ی هاووڵاتی مه‌ده‌نین.\nناوچه‌ی سوكه‌ری كه كاره‌با و ئاو نییه، به‌هۆی هێرشه‌كه‌وه زیانێكی گه‌وره‌ی به‌ركه‌وتووه و زۆربه‌ی رێگەوبانی وێران بوون.\nهێزه‌كانی رژێمی سووریا، سه‌ره‌تا به مووشه‌كی سكود هێرشی ده‌كرده سه‌ر ناوچه‌كانی ژێرده‌سه‌ڵاتی ئۆپۆزسیۆن، پاشان به بۆمبی به‌رمیلی و ناپاڵم، له ئێستاشدا به مووشه‌كی فیل هێرشیان ده‌كاته‌سه‌ر كه وێرانكه‌رتره.\nئەمریکا.. پانێڵی "١٠٠ ساڵ دوای رێککەوتنی سایکس-پیکۆ"\nلە پانێڵێکدا کە لە واشنتۆنی پایتەختی ئەمریکا لە ژێر ناوی ''لە یادی ١٠٠هەمین ساڵەی رێککەوتنی سایکس-پیکۆدا؛ دووبارە بیرکردنەوەی لە نەخشەی خۆرهەڵاتی ناوەڕاستی مۆدێرن'' ساز کرا، ژمارەیەک لە شارەزایان قسەیان کرد و ئاماژەیان بەوە کرد ئەم رێککەوتنە بووەتە مایەی ''هێنانە ئارای سنووری دەستکرد و کێشەگەلێک کە تەنانەت تا ئەمڕۆش نەتوانراوە چارەسەری ریشەییان بۆ بدۆزرێتەوە''.\nلەو پانێڵەدا کە لە پەیمانگەی ئەمریکی بۆ سەرکردایەتیکردن بەڕێوە چوو، کە یەکێکە لە دامەزراوە فیکرییە گرنگەکان لەو وڵاتە، هەریەک لە ئیلیۆت ئابرامس لە لیژنەی پەیوەندییەکانی دەرەوەی کۆنگرێس، رایان کرۆکەر کە باڵیۆزی پێشووی ئەمریکا لە هەریەک لە عێراق و سووریا بووە، ئادید داویشا لە زانکۆی مەیامییەوە، ئۆلیڤەر دێکۆتیگنیس لە پەیمانگەی واشنتۆن و لێکۆڵینەوە لە خۆرهەڵاتی نزیک بەشدارییان کرد.\nئابرامس ئاماژەی بەوە کرد رێککەوتنی سایکس پیکۆ ناسنامە رەسەنەکانی ناوچەکەی لەناو نەبردووە بەڵام سنووری ''دەستکرد''ی لەنێوانیاندا دروست کردووە و بەتایبەت گرژی و ئاڵۆزییەکانی نێوان سوننە و شیعە ساڵانێکی دوور و درێژی دیکە دەبێتە بابەتی سەرەکی مشتومڕ و گفتوگۆکان.\nئیلیۆت ئابرامس جەختی لەوە کردەوە لە یادی ١٠٠ ساڵەی رێککەوتنەکەدا هەڵوێستی ئیدارەی ئۆباما سەبارەت بە خۆرهەڵاتی ناوەڕاست ''پڕ کێشە''یە و رایگەیاند: ''ئەوەی کە لە سووریا رووی دا، لە ماوەی شەو و رۆژێکدا نەبوو، روون و ئاشكرا بوو کە ئەم رووداوانە دێنە ئاراوە، بەڵام واشنتۆن پێی باش بوو تەنها تەماشاچی بێت''.\nداویشا ئاماژەی بەوە کرد ئەگەر بێت و ئێمە تەماشای ١٠٠ ساڵی رابردوو بکەین، ئەوە هەمیشە ئەوە دەبینین کە پێکهاتەکان خۆیان لە یەکتری جودا کردووەتەوە و بۆ ئەمەش نموونەی جەنگی نێوان ئێران و عێراقی هێنایەوە کە بە سەربازانی شیعەی عێراق و سوپای شیعەی ئێران کراوە.\nداویشا ئاماژەی بەوەش دا کە ئەمڕۆ دەوڵەتێکی کوردی سەربەخۆ تەنھا لە رێگەی حکوومەتی ھەرێمی کوردستانەوە دەبێت، کە پەیوەندییەکی بەھێزی لەگەڵ تورکیا ھەیە. گوتیشی: "سەرەڕای تورکیا دەوڵەتێکی کوردی سەربەخۆ دانامەزرێت".\n"رێککەوتنامەی سایکس-پیکۆ بەدەر لە گۆڕینی ھاوسەنگی ناوچەکەی ھیچ سوودیکی نەبوو"\nدیپلۆماتێکی پێشوو بەناوی کرۆکەر رایگەیاند کە لە ١٠٠مین ساڵی رێککەوتنامەی سایکس پیکۆ لەوەتەی جەنگی جیھانی دووەمەوە گەورەترین کۆچی مرۆیی لە رۆژھەڵاتی ناوەڕاستەوە بۆ ئەورووپا ھاتووەتە ئاراوە. ئەو گوتیشی: "ئەمریکا ئەمە بە کێشەی خۆی نازانێت".\n"تورکیا، ئێران و سعوودیە ھێزی ناوچەکەن"\nئەندامی پەیمانگای لێکۆڵینەوەی رۆژھەڵاتی نزیک لە واشنتۆن ئۆلیڤیر دێکۆتینگیس رایگەیاند کە ئەگەر لە دوای رێککەوتننامەی سایکس پیکۆ سەیری ناوچەکە بکرێت، ئەوە دەبینرێت کە تورکیا، ئێران و سعوودیە بوونەتە ھێزی سەرەکی ناوچەکە. راشیگەیاند کە سەقامگیری فاکتەرێکی گرنگە لە رۆژھەڵاتی ناوەڕاست.\nناوبراو جەختیشی لەوە کردەوە کە لە دوای ١٠٠ ساڵی رێککەوتنامەکە کوردەکان خاوەنی دەوڵەتێکن کە لە رووی ئابوورییەوە پەیوەستە بە تورکیاوە. گوتیشی: "لە ھاوسەنگی ھێزی ناوچەکە تورکیا ئاکتەرێکی گرنگە".\nرێککەوتننامەی نھێنی سایکس پیکۆ لە رێککەوتی ١٦ی ئایاری ١٩١٦ لەلایەن بریتانیا و فەڕەنسا بۆ دابەشکردنی خاکی دەوڵەتی عوسمانی و هەروەها دابەشکردنی ناوچەکە بەسترابوو.\nدكتۆر عەبدولەتیف روونكردنەوەیەك بڵاودەكاتەوە\nدكتۆر عەبدولەتیف كە مامۆستای مزگەوتی بەهەشتە روونكردنەوەیەك بڵاودەكاتەوە و رەتیدەكاتەوە كە نوسراوی "بیدعەكارانی سەردەم" لە لایەن ئەوەوە نوسرابێت.\nدكتۆر عەبدوللەتیف ، لە پەڕەی تایبەتی خۆی لە تۆڕی كۆمەڵایەتی فەیسبوك نوسینێكی بڵاوكردۆتەوە و تێیدا باسی لەوە كردووە نووسراوێك بڵاوبوەتەوە بە ناوی (بیدعەكارانی سەردەم)، و جەختی كردۆتەوە كە هیچ پەیوەندیەكی بەو نوسراوە نییە.\nشایانی باسە ئەو نووسراوە بێ ویژدانانە باسی لە چەندین مامۆستای ئاینی و بانگخواز كردبوو.\nنوسیویشیەتی: نازانێت كێ نوسیویەتی و بە كارێكی بێ حیكمەتی دادەنێت و "بێ ویژدانی و ستەمی" تێیدایە.\n"پارتی لە دێگەڵەوە جیای دەكاتەوە"\nئەندامی پەرلەمانی کوردستان لەسەر لیستی یەکگرتوو رایگەیاند ئەگەر پارتی دیموکراتی کوردستان بزانێ ئەم ڕێککەوتنەی نێوان یەکێتی و گۆڕان هەڕەشەیە لەسەری، بۆی هەیە حکومەت لە لە دێگەڵەوە جیا بکاتەوە.\nئەبوبەکر هەڵەدنی، ئەندامی پەرلەمانی کوردستان بە رۆژنامه‌ی ئاوێنەی راگەیاندووه: "ئەگەر ئامانج لە رێککەوتنی یەکێتی و گۆڕان دروستکردنی گوشارێکی نەرم بێت بۆ تێپەڕاندنی ئەم دۆخە، ئەوا هەموو لایەک پێشوازی لێدەکەن و جێگەی دڵخۆشیە، بەڵام ئەگەر ئامانج لێی پیلانگێری بێت بەشێوەیەکی نەرێنی، ئەوا زەرەرو زیانی دەبێت.\nئه‌بوبه‌كرهه‌ڵه‌دنی ئاماژەسی داوە بەوەی " ئەمە جۆرێکە لە گەمەی سیاسی و لە جوڵەی سیاسیی نێوان هێزە سیاسییەکانی کوردستان، ئومێدەواریین ئەو ئامانجە بپێکێت کە ئاسایی کردنەوەی باردۆخی هەرێم و خۆئامادەکردنە بۆ قۆناغی ئاییندە".\nلەبارەی مەترسییەکانی دوو ئیدارەبوونی هەرێمی كوردستان، هەڵەدنی وتی: " پارتی دیموکراتی کوردستان بزانێت هەنگاوەکانی یەکێتی و گۆڕان بەرەو ئەوە دەڕوات کە گوشاری جدی لەسەر ئەو حزبه دروستدەکات، ئەوا بێمنەتە لەبەرئەوەی ناوچەیەکی نفوزی هەیە".\nهەروەها وتوێتی "چەند جارێک پارتی ئەو چەکەی بەکارهێناوە و من بۆ خۆم چەندین جار گوێبیستی ئەو دەستەواژەیە بوم کە پارتییەکان وتویانە هەر کاتێک زانیمان مەترسییەکان لەسەرمان جدی دەبێت، لە دێگەڵەوە جیای دەکەینەوە.\nپەڕەى 5146 لەکۆى 5388 پەڕەدا


هه‌نار له تووشبوون به شێرپه‌نجه ده‌تپارێزێت\nهه‌نار یه‌كێكه له و میوانه‌ی كه له وه‌رزی پایزدا پێ ده‌گات و میوه‌یه‌كی به‌سووده بۆ ته‌ندروستی جه‌سته به گشتی، بۆیه هه‌نار به میوه‌یه‌كی به‌سوود داده‌نرێت بۆ زۆر نه‌خۆشی.\nلێره‌دا باسی چه‌ند سوودێكی هه‌نار ده‌كه‌ین:\nڕووبه‌ڕووبوونه‌وه‌ی شێرپه‌نجه: خواردنی هه‌نار به‌رگرییه‌كی به‌هێز دروست ده‌كات بۆ له‌ناوبردنی خانه‌كانی شێرپه‌نجه له لێكۆڵینه‌وه زانستییه‌كاندا ئه‌وه‌یان ڕوون كردووه‌ته‌وه كه هه‌نار ده‌بێته هۆی له‌ناوبردنی خانه‌كانی شێرپه‌نجه.\nهه‌نار ناهێڵێت تووشی نه‌خۆشیی له‌بیرچوونه‌وه ببیت: له چه‌ندان توێژینه‌وه و لێكۆڵینه‌وه‌دا هاتووه كه رۆژانه خواردنی هه‌نار به‌رگری دژی نه‌خۆشی له بیرچوونه‌وه زیاد ده‌كات.\nپه‌ستانی خۆین كه‌م ده‌كاته‌وه: خواردنی هه‌نار ڕۆژانه ده‌بێته هۆی ئه‌وه‌ی كه‌سه تووشی په‌ستانی خۆین نه‌بێت، هه‌روه‌ها ئه‌و كه‌سه‌ی كه په‌ستانی خوێنی به‌رزه، با هه‌نار بخوات بۆ ئه‌وه‌ی په‌ستانه‌كه نزم بێته‌وه.\nچه‌وری خوێن ناهێڵێت: خواردنی هه‌نار یان خواردنی شه‌ربه‌تی هه‌نار ده‌بێته هۆی له‌ناوبردنی چه‌وری خوێن به یه‌كجاری، هه‌روه‌ها پسپۆڕانی نه‌خۆشییه‌كانی دڵ له ئه‌مه‌ریكا ئامۆژگاریمان ده‌كه‌ن به خواردنی هه‌نار یان شه‌ربه‌تی هه‌نار، ئه‌وه‌شمان پێ ده‌ڵێت شه‌ربه‌تی هه‌نار به‌تاڵه له شه‌كر.\nهه‌نار بۆ دابه‌زاندنی كێش به‌سووده: خواردنی هه‌نار وا ده‌كات جه‌سته چالاك بێت و كێش كه‌م ببێته‌وه، هه‌روه‌ها هه‌نار به‌هێزه له سووتانی چه‌وری به‌تایبه‌تی چه‌وری ورگ له‌م حاڵه‌ته ده‌بێت ڕۆژانه یه‌ك هه‌نار بخۆرێت.


13/8/2018 - 16:45\nگه‌نجینه‌یه‌ك له زانیاری پڕ به‌هاو بایه‌خ\nژینیا ئه‌حمه‌د ده‌ڵێت : دوای ماندووبوون و شه‌ونخونییه‌كی زۆر توانیم، كتێبێكی دانسقه وه‌ربگێڕمه سه‌ر زمانی كوردی و خوێنه‌ران ئاشنا بكه‌م به به‌رهه‌مێكی دیكه‌ی ناوازه‌و له‌داهاتوشدا پڕۆژه‌ی زیاترم ده‌بیت له‌باره‌ی نووسین و وه‌رگێڕاندا.\nژینیا ئه‌حمه‌د نادر هه‌ورامی، وه‌رگێڕ و توێژه‌ری ده‌روونی، دانیشتووی قه‌زای ڕواندز. رایگه‌یاند: ئه‌م كتێبه‌م سێهه‌مین به‌رهه‌می وه‌رگێڕدراومه، به‌ناوی "بێشعووری" له نووسینی نووسه‌ری ناودار "خاوێر كرمێنت"ه منیش له زمانی فارسیه‌وه وه‌رمێگڕاوه‌ته سه‌ر زوبانی شیرینی كوردی، ئێستا له‌ژێر چاپدایه له‌ئاینده‌یه‌كی نزیك بڵاوده‌بێته‌وه به‌و هیوایه‌ی هه‌موو تاكه‌كانی كۆمه‌ڵگاكه‌م له‌م نه‌خۆشیه ترسناكه‌ی سه‌رده‌م و ئه‌و به‌ڵایه گه‌ردوونییه پارزراوبن كه "بێشعوورییه".\nده‌شڵێت: كتێبك به‌قه‌باره‌ی مامناوه‌ندی، به‌ڵام گه‌نجینه‌یه‌ك له زانیاری پڕ به‌هاو بایه‌خ، هیچ كه‌سێ به‌ر له خوێندنه‌وه‌ی كتێبه‌كه وه‌ك دوای خوێندنه‌وه‌ی كتێبه‌كه نامێنێته‌وه‌و ته‌واو گۆڕانكاری به‌سه‌ر هه‌ست و هزر و تێگه‌یشتنی دادێت، نووسه‌ر به جۆرێك خوێنه‌ر ئه‌خاته دۆخێك كه هه‌ست ئه‌كا خۆی كاراكته‌ری سه‌ره‌كییه له‌ناو چیڕۆكه ڕاسه‌قینه‌كانی دووتوێی كتێبه‌كه هه‌ر كاتێكیش خوێنه‌ر ئه‌و هه‌سته‌ی لا دروستبێ، ئه‌وا بێشك تووشی مه‌ترسیدارترین نه‌خۆشی سه‌رده‌م بووه و پێویستی به چاره‌سه‌ر هه‌یه.


Monday, 08.02.2021, 9:25\nلە هەرێم سەرانی بزوتنەوەی گۆڕان لە بڕبڕەيی پشتی ئۆپۆزیسیۆنیان دا. ئەو شکەستەی کە تووشی ئۆپۆزیسیۆن هات و ئیفلیجی کرد، نەخێزانی تاڵەبانی و نەبنەماڵەی بارزانی بەدرێژایی ئەو ماوەیەی کە لە دەسەڵاتن، بەخەرج کردنی میلیۆنان دۆلار، ئەوجا ئەوەی سەرانی گۆڕانیان بۆ نەدەکرا، هەرگیز سەرانی ینک و پدک بەو شێوەیەی ئەمڕۆ ڕێگەیان بۆ تەخت نەدەبوو، بێباکانە لە نەبوونی حزبێکی ئۆپۆزیسیۆنی خاوەن قەوارەیەکی جەماوەریی بەهێز و ڕێبەرێکی لێهاتوو ببن بە دەسەڵاتداری یەکەم لە هەرێم و باکیان بە ڕای شەقام نەمێنێت.\nدوای هەڵبژاردنەکانی ٢٠٠٩ کە گۆڕان ٢٥ کورسی پەرلەمانی کوردستانی هێنا، سەرانی گۆڕان بزوتنەوەکەیان لە بێژینگ دا. زۆربەی ئەوانەی کە خاوەن کەسایەتی بەهێز بوون، بە پۆست و پارە نەدەکڕان، لە ئایندەدا ملیان بۆ کوڕەکانی بارزانی، کۆڕ و زڕبرازاکانی تاڵەبانی و کوڕەکانی نەوشێروان شۆڕ نەدەکرد و پێشبینی ئەوەیان لێ دەکرا کە لە داهاتوودا ببن بە سەرکردەی لێهاتوو و بێدەنگ نەدەبوون لە ئەگەری بەلارێدا بردنی بزوتنەوەکە، هەوڵیان دەدا کە خاوەن دەنگ و بڕیار بن، داوای ڕوونکردنەوەی دۆخی دارایی و سەرچاوەکەیان دەکرد و ڕێگر دەبوون لە گەشەکردنی ڕۆحی وەریسی سیاسی و تاپۆکردنی گردەکە لەسەر نما و چیا، سەرانی گۆڕان هەموو ئەو جۆرە کەسانەیان تەرتەووەرتە کرد، لە ئەنجامدا بزوتنەوەکە کۆمەڵێک کادیری پشێکەوتووی ڕۆشەنبیری دڵسۆزی لەدەستدا.\nسەرانی گۆڕان دواتر، بزوتنەوەکەیان تەسلیمی مەڕەمردوویەک و حاجی ڕێوی و خەڵکی ڕاڕا و بێهەڵوێست و بەرژەوەندییپەرست کرد. ئەم پۆلینە سروشتی بزوتنەوەکەی گۆڕی، زۆربەی ئەوانەی مانەوە، بۆ بەرژەوەندیی خۆیان هاندەری سەرەکیی نەوشێروان بوون، کە بچنە دەسەڵات و ببن بە کۆڵەکەیک، بۆ ڕاگرتنی دەسەڵاتی بنەماڵە و خێزان لەهەردوو زۆنی سەوز و زەرد. ئەمە یەکێک بوو لەو هۆیانەی کە بووە هۆی لاواز بوونی بزوتنەوەکە و نەبوونی واجیهەی باش بەتایبەتی لە هەولێر و سلێمانی.\nسەرانی گۆڕان، بەدریژای تەمنیان دەستیان هەبوو لە هێنانە پێشێ هەندێک گەنج، کە زانیارییان دەربارەی هەبوو کە بۆ خۆ دەوڵەمەند کردن پارەی ڕەشوڕووتی خەڵکی سلێمانییان خواردبوو، دواتر لە بزوتنەوەکە جیابوونەوە و بۆ خۆیان حزبێکی دیان ڕاگەیاند و بە جڕەجر چەند کورسیەکی پەرلەمانیان بردەوە و ئەمیش بوو بە سەرچاوەیەکی دیکەی دەرامەت پەیدا کردن و گرفێتی دی لە باشوور. کە بێگومان ئەمیش لێدانێکی دی بوو بۆ لەتبوونی زێتری دەنگی ناڕەزا و دروستبوونی ئۆپۆزیسیۆنێکی کارا.\nسەرانی ئەو بزوتنەوەیە، هەندێک کەسی نەشیاویان لە هەردوو ڕەگەزی نێر و مێ هێنایە پێشێ، کردنیان بە واجیهە و ئەندام پەرلەمان لە کوردستان و بەغداد، کە پێشوەخت دۆسەی گەندەڵی و ڕەوشتیان لەسەر بوو، یان بە دەیان جار کاتێک کە لەنێو یەکێتی بوون جێگۆڕکیان لەنێو کتلەکاندا کردبوو بۆ ئەوەی پارە و پۆستیان دەستکەوێت، یان لە ئەنجامی ڕاقابەری سەرانی کتلەکانی دی نێو یەکێتی کەسانێکی ڕاڕا و هەلپەرست گرنگیان پێ درا، هەندێک لە کۆنەبەعسی و جاش و خۆفڕۆشیش لەو بزوتنەوەیەدا هەژماری تایبەتیان بۆ کراو بە ڕێزەوە پۆستی حزبی و حکومیان وەرگرت. ئەم جۆرە واجیهەیە لەنێو میللەت، لە شکۆی بزوتنەوەکەی دا، وەک دیاردە لەنێو خەڵکدا باسی دەکرا، کە سروشتی بزوتنەوەکە لەگەڵ سروشتی پارتی و یەکێتی جیاوازی نەمابوو، ئەمە بووە هۆی ئەوەی کە خەڵک وەک گەڵای دار لە بزوتنەوەکە ببێتەوە، وەک ئەوەی ئەمڕۆ لە میدیاکاندا دەبینرێت کە پۆل پۆل لایەنگرانی ڕیزەکانی ئەو بزوتنەوەیە بەجێدەهێڵن.\nسەرانی گۆڕان بەمەبەست ئەویان دەکرد، دەیانزانی کە ئەو جۆرە کەسانە بۆ ئەوان کۆنتڕۆڵکردنیان ئاسانتر دەبێت، بە پارە و پۆست بێدەنگ دەکرێن. لەئەنجامدا زۆرێک لەو کادیرانەیان ئێستا بوون بە نۆکەری ماڵی بارزانی و تاڵەبانی، هەندێکیان ژێربەژێر پەیوەندییان لەگەڵیاندا هەیە، هەندێکیشیان بەرەو هەمان ئاراستە بەڕێوەن و هەندێکیش مەرتەقە دژی بنەماڵەی بارزانی تاڵەبانی لە دەمیان ناێتەدەرەوە. واتە قەوارەیەکی لەرزۆکیان بۆ ئەو بزوتنەوەیە پێکەوەنا، کە کوڕەکانی تاڵەبانی و بارزانی بە ئاسانی زەفەریان پێ ببەن.\nلە بواری میدیادا بزوتنەوەی گۆڕان گرنگی بە کۆمەڵێک نووسەر دا، کە دواتر نووسەری ڕاڕاو بێهەڵویستیان لێ بەرهەم هات، ئەم نووسەرانە کە تا دوێنێ لەنێو میدیاکاندا بە نووسەری ئەو بزوتنەوەییە ناسراو بوون، بەڵام دواتر زۆربەیان بەپارە لەلایەن کوڕەکانی مەلا مستەفا، جەلال تاڵەبانی و جەنگی کڕان. هەندێک لەوانە بەتایبەتی یەکێکیان تا سەرئێسقان نەوشێروانی بوو، ئێستا تووشی حاڵەتێکی سایکۆلۆژی هاتووە، جاران بەهێزی کەسایەتی خۆی و قەڵەمەکەی لەسێبەری نەوشێرواندا دەدۆزیەوە، ئەمڕۆ بە ئاشکرا، لە وتارەکانیدا کە لە میدیا سێبەرەکانی وڵات بڵاو دەکرێتەوە، خۆی بەوە هەڵدەکێشت کە لەگەڵ، مەلا مستەفا و جەلال تاڵەبانی و نەوشێروان کاری کردووە، واتە هەرسێکیان لەیەک ئاست و خانەدا دەبینێت و هەژماریان بۆ دەکات و جیاوازی لەنێوان ئەو سێیانە ناکات. دوای تەقینەوەی گرفتی نێوان لاهور و بافڵ، ئەو نووسەرە وەک ئەوەی جاران بۆ نەوشێروانی دەکرد، ئەمڕۆ بەهەمان نەفەس بۆ لاهوری دەکات. ئەو دەیەوێت پێمان بڵێت، کە لاهور بەدەست و بازوو و ماندووبوونی خۆی بۆتە هاوسەڕۆکی یەکێتی و دەوڵەمەند بووە، برا و خوشک و منداڵەکانیانی تا دەگات بە پورزاکانی لە پۆستە هەستیارەکانی نێو یەکێتی و حکومەت دانەمەزراندووە، خۆی و براکانی وەک کوڕەکانی مەلا مستەفا و جەلال تاڵەبانی لەسەر دەرامەتی خوێنی شەهیدان نەبوونەتە میلیۆنێر!\nئەم جۆرە هەڵوێستەی ئەو نووسەرانە، کە دەستیان هەبوو لە گەیشتنی بزوتنەوەی گۆڕان بەو چارەنووسەی ئەمڕۆ، دەیانەوێت هێشتا لە گۆڕەپانی سیاسیی هەرێمدا بمێننەوە و ڕاوی دەنگی ناڕەزا بکەن، بە وتارەکانیان پشتیوانی لەم و لەو بکەن. لاهور بە بەدیلی سیاسی دابنێن، بانگەشەی بۆ بکەن و سەر لە خەڵک بشێوێنن.\nلە باشووری کوردستاندا دەنگی ناڕەزای وێل هەیە، کە ئیران و تورکیا نایانەوێت بەدیلێک لەنێو جەرگەی میللەت و لە دڵی ئازرەکاندا لە دایک بێت، بۆ ئەجێندای ئەوان کار نەکات و ڕۆحی بەرنگاریبوونەوەی هەبێت. سروشتی ئەو جۆرە بەدیلە لە کوڕەکانی جەلال تاڵەبانی و مەلا مستەفا و ئەدەهەم بارزانی و کوڕەکانی نەوشێروان مستەفا و کوڕەکانی جەنگییدا بەدیناکرێت، یان لەپاشماوەی ینک و پدک، لەبەرئەوە زەقبوونەوەی گرفتی نێو باڵەکانی یەکێتی، بۆ ئەوەیە وەک ئەوەی لە ڕابردوودا بزوتنەوەی گۆڕان کردی، قاعیدەیەکی لەنێو یەکەتییدا هەبوو کە کردی بەهەوێنی دروستکردنی ئۆپۆزیسیۆن، ئینجا دەنگە ناڕەزاکانی نێو میللەتیشی لە دەوری کۆکردەوە، کە ئەمڕۆ لاهور هەمان قاعیدەی لەنێو یەکەتییدا هەیە، ئینجا بە هەموویان دەیانەوێت دەنگە ناڕەزاکانی نێو میللەتی لێ کۆبکەنەوە، بۆ چەند دەیەکی تر شەقام بەبێ حزبێکی ئۆپۆزیسیۆن و رێبەرکی لیهاتوو بێت، ئەو جۆرە نووسەرانەش بۆ ئەو جۆرە بەدیلە هەوڵدەدەن، بۆیە هەڵوێستیان کەوتۆتە ژێر پرسیارەوە، کە ئایا ئەوانە بۆ پارە ئەوە دەکەن؟ یان هۆی دیکەی لە پشتەوەیە کە تەنیا پەیوەندیی بە بەرژەوەندیی نەبێت بەهیچی دیەوە نییە.\nلە سلێمانی و هەولێری ئەمڕۆدا، تەنیا هێزی چەکدارە کە بۆ یەکلایی کردنەوەی گرفتەکانی کە تەنیا لەسەر پارە و پۆست و دەسەڵاتە بەکاردەهێنرێت. کێ ئەو هێزەی هەبێت و پشتیوانی بکرێت لەلایەن دەزگەی هەواڵگری ئیران و تورکیاوە، ئەوا ئەو براوەیە، کە ئەمە بۆتە هۆیەکی کارێگەر لەوەی چارەنووسی گردەکەش لە مەترسیدا بێت. ڕەنگە پێش مردنی نەوشێروان و پێش ئەوەی زانیاریی بڵاوبێتەوە کە گردەکە لەسەر چیا و نما تۆمارکراوە، خەڵک هەبووبێت بەخۆبەخشی ئامادە بووبێت دیفاع لە گردەکە بکات، بەڵام ئەمڕۆ دۆخەکە گۆڕانی بەسەردا هاتووە، گۆڕان ئەو جەماوەری جارانی نەماوە، لە سلێمانی و هەولێریش ئەوەی شمشیری بەدەستەوەیە ئەو خاوەن بڕیارە، بەهێزی چەکدار ئەوەی بیانەوێت بەسەر میللەت و حزبە بچووکەکان و کەسەکان دەیسەپێنن، بۆیە لە ئایندەدا چاوەڕوان دەکرێت کە بزوتنەوەی گۆڕان هێندە بێهێز بێت، کە کوڕەکانی تاڵەبانی بیانوی گردەکەش بگرن و بڵێن بە پارەی یەکێتی کڕاوە و چیا و نما نەک لە گردەکە بەڵکو لە کوردستانیش وەدەرنێن.


چەمچەماڵ؛لەڕووداوێكی هاتووچۆدا چوار هاووڵاتی گیانیان لەدەست دا – تۆڕی میدیایی خەڵک\n2020/06/11 - 5:30 PM\nقائیمقامیەتی شارۆچكەی چەمچەماڵ ڕایدەگەیەنێت ، ئێوارەی ئەمڕۆ لە ڕوداوێكی هاتووچۆدا لەسەر ڕێگای سەرەكی چەمچەماڵ بۆ سلێمانی چوار هاووڵاتی گیانیان لەدەستدا.\nقائیمقامیەتی شارۆچكەی چەمچەماڵ لە ڕاگەیەنراوێكدا، كە وێنەیەكی بۆ (خەڵك) هاتووە ڕایگەیاندووە، ڕووداوەكە لە نزیك ئاوە تەقیوەكە ڕوویداوە و تیایدا دوو ئۆتۆمبیلی جۆری پیكاب دێر و پیكاب هایلۆكس پێكانداداوە و بەهۆیەوە چوار كەس گیانیان لەدەستدا و سێ كەسی دیكە بریندارن.\nڕاشیگەیاندووە، قوربانیەكان هەموویان پیاون و كرێكاری كارگەكانن .\nلە ڕاگەیەنراوەكەداهاتووە، داوا لە هاوڵاتیانی خۆشەویستی سنورەكەمان دەكەین پابەندی یاساكانی هاتووچۆ بن و لەخێرایی ڕێگە پێدراودا شۆفێری بكەن بۆ ئەوەی توشی ڕووداوی دڵتەزێن نەبن.\nڕووداوى هاتووچۆقائیمقامیەتی شارۆچكەی چەمچەماڵ\nئەگەری سەپاندنەوەی قەدەغەكردنەوەی هاتووچۆ لەئارادایە


39 چەكداری داعش لە سەڵاحەدین كوژران – تۆڕی میدیایی خەڵک\n2020/02/26 - 11:20 AM\nدژەتیرۆری عیراق لە ئۆپەراسیۆنێكدا كوژرانی 39 چەكداری داعشی راگەیاند كە لەنێویاندا ژمارەیەك ئەمیر هەن.\nشانەی راگەیاندی ئەمنی عیراق لە ڕاگەیەندراوێكدا، باسی لەوەكردووە هێزەكانی دژەتیرۆری عێراق ئۆپەراسیۆنێكی هاتنەخوارەوەیان لە ئاسمانەوە لە دژی گروپێكی چەكدارانی داعش لە پارێزگای سەڵاحەدین ئەنجامداوە.\nلە ڕاگەیەندراوەكەدا هاتووە”ئۆپەراسیۆنەكە پاڵپشت بە زانیاریی هەواڵگریی ورد بەڕێوەچووە، دوای شەڕوپێكدادانێك كە زیاتر لە 10 كاژێری خایاندووە، بە درێژایی شەوی رابردوو و بەیانیی ئەمڕۆ 39 چەكداری داعش كوژران”.\nداعشداعشە بیانییەكاندینارى داعشهاوپەیمانی نێودەوڵەتی دژی داعش\nژمارەیەك لە بەرپرسانی هاوپەیمانی نیشتمانی، دەستلەكاركێشانەوەی بەكۆمەڵیان ڕاگەیاند


ناوك کەووتن و زانستی پزیشکی\nیەک شەممە, 08 تشرینی یەکەم 2017 09:04\nبارزان كەریم كەژەكی\nمانای ناوك کەووتن لەکوردەواریدا لەکاتێکدا لە زانستی پزیشکی هیچ پێناسەو باسکردنی بۆ نەکراوە.\nئەمه لەکاتێکدایە کە هەڵگرتنی شتێکی گرانتر لە کێشی خۆت یان نزیک لەکێشی خۆت، وەیا ناڕێکی و نادروستی لەکاتی هەڵگرتنی شتێک یا ئەنجام دانی کارێکی نادروست یان بەربوونەوەو دەبێت. ئەمەش بەهۆی کەوتنە سەریەکی هەردوو ئەو شادەمارانەی کەخوێن بۆ پەلەکانی خوارەوە دەگوازنەوەو دێننەوە بۆدڵ و ڕەق بوونی ماسوڵکە لە شوێنی دەمارەکان کە کوتوونەتە ناوچەی سک و ڕێک چواردەوری ناوک وەک لەوێنەکەدا دیاریم کردووە.\nلەئەنجامدا لەناوچەی ناوک و سک بەهۆی ئەنجامدانی ئەو هۆکارانەی باسم کردوون دەمارەکان دەکەونە سەریەک و پاڵەپەستۆ لەسەر ماسوڵکەکانی سک و ڕیخۆڵەکان و گەدەش درووست دەکات. یان بە درێژبوون لەسەر پشت و هەردوو دەستی ڕاکێشانی بۆ سەرەوە دەتوانرێ ناوک کەوتن دیاری بکرێ.\nبۆیەش کەسەکە هەست بە بێ هێزی دەکات و نەخواردن یا کەم خواردن و تووشی هێڵنج و دڵ تێکەڵاتن دەبێت و جار بەجار ئارەقەیەکی سارد و نیمچە گەرم دەکات و جار بەجاریش سک ئێشە.\nشادەمارەکان بۆ خستنە شوێنی خۆیان بەدانانی شتێکی خڕ وەک تۆپێکی بچوک یان بچوکتر لەسەر ناوچەی سک یان شێلان بەپەنجەکانی دەست و دۆزینەوەی دەمارەکان و بردنیان بۆ شوێنی خۆیان. یانیش کوردەواری خۆمان پێی دەڵێن ڕاستەو چەپە کردن ئەمەس لەسەر سک پاڵەدەکەوی و کەسێک پێی دەخاتە سەر ناوچەی پشت کەلەکەی پشت و هەرەیەکە لە دەستی ڕاست و پێی چەپ بەیەکەوە بۆ سەرەوە بۆ لای خۆی ڕادەکێشێت. وە بەپێچەوانەوە دەستی چەپ و پێی ڕاست بۆسەرەوە لای خۆی ڕادەکێشێت،\nنوێ ترین دۆزینەوەی چارەسەریش بریتیە لە دانانی تۆپێک لەژێر پشت و چوون هاتن لەسەری بۆ سەرەوەو بۆ خوارەو و لاتەنیشتەکان بەڕاکشاوی و بۆ چەند خولەکێک.


فۆڕمی تۆمارکردنی بابەت | دەربارەی هێرشەکانی تورکیا هەپەگە ڕاگەیەندراوێکی بڵاوکردەوە 28-05-2019\nناوەندی ڕاگەیاندنی هێزەکانی پاراستنی گەل- #هەپەگە#، لەسەر ئۆپەراسیۆنی داگیرکاریی دەوڵەتی تورک لە خواکورک، ڕاگەیەندراوێکی بڵاوکردەوە و ڕایگەیاند، کە گورزێکی قورس و مێژوویی لە داگیرکەران دەدەن، هاوکات باس لە ئەنجامی چالاکییەکی گەریلاکان دەکەن، کە پێنج سەربازی تورک کوژراون. شەوی ڕابردوو، سوپای تورک دژی دەڤەری خواکورک لە باشوری کوردستان ئۆپەراسیۆنێکی دەستپێکرد، لەوبارەیەوە ناوەندی ڕاگەیاندنی هێزەکانی پاراستنی گەل- هەپەگە، ڕاگەیەندراوێکی بڵاوکردووەتەوە. لە ڕاگەیەندراوەکەدا هاتووە: دوێنێ کاتژمێر 23:00 سوپای داگیرکەری تورک لەدژی هەرێمی شەهید دەروێش و شەکیف لە ناوچەی خواکورک لە باشوری کوردستان ئۆپەراسیۆنی داگیرکاریی دەستپێکرد، هێزە داگیرکەرەکان دوای بۆردوومانی قورسی فڕۆکە جەنگییەکان و هێلیکۆپتەرەکان، بە هێنانی هێز ویستیان هەبوونی خۆیان نیشان بدەن. لە بەردەوامی ڕاگەیەندراوەکەدا هاتووە: میدیای شەڕی تایبەت، لەم قۆناغەدا باسی سەرکەوتنی خۆی دەکات و دەیەوێت ڕاستییەکان چەواشە بکات، بە زانیاریی درۆ و هەڵە، هەوڵدەدات ئۆپەراسیۆنەکە گەورە نیشان بدات، ئەو هەوڵدانە بۆ ئۆپەراسیۆنی زەمینی هەمان هەوڵدانی ساڵی ڕابردووە لە لێلکانە و دەیانەوێت بیبەنە ناوچەکانی دیکەش، چی ناوێکی لێ دەنێن با بینێن، بەڵام بێگومان وەڵامی کاریگەریی گەریلاکانی ئازادیی کوردستان دەبینن و یەکێک لە شکستە قورس و مێژووییەکانی خۆیان دەبینن. لەسەر ئەو بۆردوومان و ئۆپەراسیۆنەی لە هەرێمەکە بەردەوامە، لە داهاتوودا زانیاریی زیاتر بۆ ڕای گشتی بڵاو دەکرێتەوە. لە ئیدر پێنج سەرباز کوژران لە بەشێکی دیکەی ڕاگەیەندراوەکەدا هاتووە: لە چوارچێوەی هەنگاوی سەرکەوتنی شۆڕشگیردا کە لە هەرێمی سەرحەد بەردەوامە، هێزەکانمان دوێنێ دژی زرێپۆشێکی سەربازانی پیادەی سوپای تورک کە بەروە بنکەی سەربازیی باشان لە ئیدر لەڕێگادابوون، چالاکییەکیان ئەنجامدا زرێپۆشەکە تێکشکێندرا، پێنج سەرباز کوژران و ژمارەیەکی زۆر سەرباز بریندار بوون، دوای چالاکییەکە سوپای تورک بە زرێپۆش و ئۆتۆمبێلی فریاکەوتن، کوژراو و بریندارەکانی لە ناوچەکە دوور خستەوە و ئۆپەراسیۆنێکی لە ناوچەکە دەستپێکرد، کە هەمان شەو بە بێ ئەنجام کۆتاییان پێهێنا. #28-05-2019#


کۆمیتەى پێداچونەوە بە پرۆگرام و بەشە زانستیەکانى کۆلێژەکانى کشتوکاڵ چەند راسپاردەیەکى دەرکرد | Ministry of Higher Education and Scientific Research\nکۆمیتەى پێداچونەوە بە پرۆگرام و بەشە زانستیەکانى کۆلێژەکانى کشتوکاڵ چەند راسپاردەیەکى دەرکرد\nکۆمیتەى پێداچونەوە بە پرۆگرام و بەشە زانستیەکانى کۆلێژەکانى کشتوکاڵ لە زانکۆکانى هەرێمى کوردستان لە دوەمین کۆبونەوەى خۆیدا چەند ڕاسپاردەیەکى دەرکرد.\nلەو کۆبونەوەیەدا، کە ئەمڕ دووشەممە ڕێکەوتى (٢٤/٧/٢٠١٧) بەسەرپەرشتى د. یوسف گۆران وەزیرى خوێندنى باڵا و توێژینەوەى زانستى بەڕێوەچو، پێشنیازى یەکخستنى بەشە هاوشێوەکانى کۆلێژەکانى کشتوکاڵ لە زانکۆکان و، دەستنیشانکردنى ڕەگەز و شوێنى نیشتەجێبونى بۆ کارى چالاکى کشتوکاڵى پەسند کرد.\nلەو کۆبونەوەیەى کۆمیتەى پێداچونەوە بە پرۆگرام و بەشە زانستیەکانى کۆلێژەکانى کشتوکاڵدا، کە بەئامادەبونى د.کەریم ساڵح عەبدول ڕاوێژکارى وەزیرى خوێندنى باڵا و توێژینەوەى زانستى و، ڕاگرى کۆلێژەکانى کشتوکاڵ لە زانکۆکانى هەرێمى کوردستان بەڕێوەچو، هەریەکە لە ڕاگرى کۆلێژەکانى کشتوکاڵ ڕاپۆرتى تایبەتیان لەبارەى ئەنجامى پێداچونەوە و چۆنیەتى پەرەپێدانى کۆلێژەکانیان خستەڕو.\nلە کۆى ڕاپۆرتەکاندا پێشنیازى گۆڕینى پرۆگرامەکانى خوێندن لە بەشە هاوشێوەکان و یەکخستنیان بەپێى تایبەتمەندیتى و شوێنى جوگرافى هەریەک لە زانکۆکان کرا، هەروەک داواشکرا بۆ گفتوگۆى زیاتر و دەوڵەمەندکردنى پڕۆژەکان و بەشداریپێکردنى تەواوى سەرۆک بەشەکان و، مامۆستایەکى بەئەزمون لە هەریەک لە بەشەکان، وۆرک شۆپێک ڕێبکبخرێت و، تیایدا بڕیار لەسەر دواین پێشنیاز بدرێت و، دواتر لە پڕۆژەیەکدا گەڵاڵە بکرێ تا بڕیارى لەسەر بدرێت .\nلە بەشێکى دیکەى کۆبونەوەکەدا، د. یوسف گۆران وەزیرى خوێندنى باڵا و توێژینەوەى زانستى پاڵپشتى تەواوى خۆى بۆ کارەکانى کۆمیتەکە دوپاتکردەوە و وتى: بۆ ئەوەى بتوانین کادیرى پێشکەوتى کشتوکاڵى بۆ وڵاتەکەمان دروست بکەین دەبێ پلانى درێژخایان بۆ بوژانەوەى سەرخانى کشتوکاڵى دابڕێژین، وتیشى لەو پلانەشماندا پێویستمان بە هەڵسەنگاندن و پێداچونەوە بە کارەکان و پرۆگرامەکانى خوێندن لە کۆلێژەکانى کشتوکاڵ هەیە، بەشێوەیەک دەبێ پڕۆگرامەکانى خوێندن لەو کۆلێژانە دابڕێژینەوە، کە لەگەڵ پێشکەوتنەکانى سەردەم لەسەرجەم سێکتەرەکانى کشتوکاڵ هاوتەریب بێ، ئاشکراشیکرد لەئەنجامى ئەو ئەرکەدا دەتوانین باشتر کادرى ئەکادیمى و بەسود بۆ بازاڕى کار و بەرهەمهێنان پێ بگەێنین، بەوەش دەتوانین بگگەینە قۆناخى خودبژێوى و ئاسایشى خۆراکیش بۆ گەلەکەمان مسۆگەر بکەین، لەهەمان کاتدا دەرفەتى کاریش بۆ دەرچوانى ئەو کۆلێژانە باشتر لە بازاڕى کاردرا دابین دەکەین.\nلە کۆتایشدا، وەزیرى خوێندنى باڵا و توێژینەوەى زانستى ڕو لە ئەندامانى کۆمیتەکە وتى: پێوستە کۆلێژەکانى کشتوکاڵ لە زانکۆکانى هەرێم دیراسەى وردى بارودۆخى دارایى و ئابورى ولایەنى کشتوکاڵى هەرێمى کوردستان بکەن تا بتوانن لەسەر ئەو بنەمایە نەخشە ڕێگەى پلانەکانیان دیارى بکەن، هەروەک جەختى لەسەر ئەوەش کردەوە، کە دەبێ کۆلێژەکانى کشتوکاڵ تایبەتمەندێتى خۆیان لەڕوى شوێنى جوگرافى و بایەخى بەشەکان بۆ هەر شوێنێک و، ئەو کەسانەى هەڵدەبژێردرێن بۆ بون بە خوێندکار لە کۆلێژەکانى کشتوکاڵ هەبێ.\nلەبەشى کۆتایى کۆبونەوەکەشدا، د. کەریم ساڵح عەبدول ڕاوێژکارى وەزیر و ئەندامى کۆمیتەکە باسى لە ئامادەکارییەکان و پلان و کارنامەى وۆرک شۆپەکە کردو، لە کۆتایشدا بڕیاردرا ڕاگرى کۆلێژەکانى کشتوکاڵ کارنامەیەکى هاوبەش بۆ گفتوگۆ و بڕیاردران بۆ وۆرکشۆپەکە ئامادە بکەن.


سورەتی یوسف (٢١) | ماڵپەری قورئانی پیرۆز\nسورەتی یوسف (٢١)\nنووسینی //م.عادل كریم //ئا : نه‌جات رواندزی ///ناوە جوانەكانى خواى گەورە و درەوشانەوى لە سورەتى يوسف ديارە بەكارهێنانى ناوە جوانەكانى خواى گەورە لە هەر سورەتێك و كۆتايى هەر ئايەتێك گونجاو و وسازاوە لەگەڵ ڕووداوەكانى\nئەم ئايەت و سورەتانە. لەم سورەتە بەم شێوە جگە لە رب و الله\nناوى عليم (٥) جار هاتووە، ناوى حكيم (٣) جار هاتووە جارێكيش خير الحاكمين، ناوى غفور(٢) جار و ناوى رحيم (٢) جار لەگەڵ (٢) جار ارحم الراحمين، ئەم ناوانەش (١) جار بەكارهاتوون ، وكيل ، سميع ،الواحد، القهار، لطيف ، خير حافظ ، المستعان .\n١- لەم ناوانە چيمان بۆ دەردەكەوێت؟؟؟\nكاتێك خوا ( عليم) بێت بە ڕووداوەكان و ناخى مرۆڤەكان و بێ تاوانەكان دەبێ خەمى چيمان بێت بەتايبەتى كە هەر خۆى ( حكيم ) بێت و حوكم بدات و ئاڕاستەى ڕووداوەكان وا بسوڕێنى و بسازێنى كە لەگەڵ حكمەتى خۆى بگونجێت و لە بەرژەوەندى بەندەكانى خۆى بێت بە ڕاستى هەر ئەو ( خير الحاكمين) ـه،\n٢- لە كاتێكدا كە گوناهـ و تاوان بە نهێنى وئاشكرا باڵى كێشاوە بەسەر زۆرێك لە كارەكتەرەكانى ئەم سورەتە بەڵام دواتر پەشيمان دەبنەوە، كێيان هەيە پەناى بۆ ببەن جگە لە (غفور) ێك تاكو گوناهەكانيان داپۆشێت و بە ( رحيم) خۆى بيانخاتەوە سەر ڕێگەى ڕاست و دروستى خوا ناسى لە كاتێكدا هەر بەرامبەر بەندەكانى ( ارحم الراحمين) ـه.\n٣- لە كاتێكدا كەوتويتە بەر هێرشى خراپەكاران و بێ دەسەڵاتى وامەزانە كەس هاوار و ناڵەت نابيستێت ئەوە نيە خواى گەورە خۆى (سميع) ـه و وەڵامى داواى بەندەكانى دەداتەوە ، هەر ئەويش پێويستە پەناى بۆ ببەين و داواى يارمەتى لێ بكەين چونكە هەر ئەو ( المستعان) ه.\n٤-يەكتاپەرستى بانگەوازى پێغەمبەرانە بۆيە هەر دەبێ لە بيرى گەياندنى بن ئەگەر لەناو سجنيش بن وەكو يوسف ،دەبێ ئەو خوايەى كە (الواحد)ـه بكرێتە (رب) چونكە هەر ئەو ( القهار) ـە بۆ بەرامبەر هەموو اربابەكانى تر، هەر ئەويش دەبێ بكرێتە ( وكيل) و بۆ هەموو كاروبارێك پشتى پێ ببەستين .\n٥- لە كاتێك كە خۆشەويستێكت لە دەست دەدەيت مەترسە خوايەك هەيە ( خير حافظ) بێت و بيپارێزێت ، ئەوە بوو يعقوبى نەبى شاد بوويەوە بە هەموو خۆشەويستانى دواى ئەمە.\n٦- خواى گەورە ( لطيف) ـه واتە وردبين وناسك بينە ، هەم ئاگادارە بە وردەكارى ڕووداوەكان هەم بە ناسكى مامەڵەيان لەگەڵ دەكات بۆيە يوسف لە كۆتايى بەسەرهاتەكان لە لاى دايك وباوك و براكانى دەفەرمووێ ( ان ربي لطيف لما يشاء) چونكە دەزانێ خواى گەورە چەند بە ناسكى لەگەڵى مامەڵەى كردووە و لەم هەموو پيلان و بەڵايانە سەركەوتووى كرد بێ ئەوەى ئەزيەتى كەس بدات تەنانەت بە بەرامبەر برايەكانى كە خراپەيان لەگەڵ كرد بەڵام يوسف ئەم لوتفە لە خواى ( لطيف) فێربووە بۆيە سەركەوتوو بوو!!!\nخوايە گيان خۆت عليم وحكيمى بە حاڵمان يا احكم الحاكمين، خۆت سميعى بە دوعامان لە گوناهەكانمان خۆش بە هەر خۆت غفور و رحيم ى يا ارحم الراحمين،\nخودايە خۆمان و خۆشەويستانمان بپارێزە لە هەموو بەڵاو موسيبەت و ناخۆشى و نەخۆشيەك ، بمانپارێزە لە هەموو گوناهێكى ئاشكرا و نهێنى يا خير الحافظين ،بۆ لوتفى خۆت لەگەڵمان بكەى يا لطيف ، هانا بۆ تۆ دێنين لە هەموو ناخۆشيەك يا مستعان ، لەسەر يەكتاپەرستى بمان ژيێنە و بمانمرێنە و زيندوومان بكەيتەوە يا واحد و يا قهار امين.


مه‌كته‌بی ته‌نفیزی له‌گه‌ڵ لقه‌كانی ده‌ڤه‌ری سلێمانی كۆده‌بێته‌وه\nبه‌رواری دابه‌زاندن: 28/06/2010 : 17:05:17\nبه مه‌به‌ستی زیاتر كاراكردنی لقه‌كانی یه‌كێتی زانایان، رۆژی (28/6/2010) مه‌كته‌بی ته‌نفیزی یه‌كێتی زانایان كۆبوونه‌وه‌یه‌كی له‌گه‌ڵ لقه‌كانی سلێمانی ساز كرد.\nله كۆبوونه‌وه‌كه‌دا، كه به‌رپرسی لقه‌كانی (سلێمانی، شاره‌زوور، چه‌مچه‌ماڵا، رانیه، پشده‌ر، كۆیه) ئاماده‌ی بوون، سه‌رۆكی یه‌كێتی زانایان تیشكی خسته سه‌ر گرنگترین ئه‌و كارانه‌ی له‌م قۆناغه‌دا ده‌بێ بكرێت بۆ پتر كاراكردنی سه‌رجه‌م لقه‌كانی یه‌كێتی زانایان، به‌تایبه‌تی كه دوای كۆنگره‌ی پێنجه‌م ماڵی زانایانی ئایینی له یه‌ك رێكخراودا كۆبوویه‌وه.\nمه‌لا عه‌بدولوه‌هاب چه‌مچه‌ماڵی به‌رپرسی لقی چه‌مچه‌ماڵا ده‌رباره‌ی ئه‌و كۆبوونه‌وه، كه مه‌لا جه‌لال خه‌یلانی جێگری سه‌رۆكی زانایانیش ئاماده‌ی بوو، به (zanayan.org)ی راگه‌یاند: كۆبوونه‌وه‌كه كۆمه‌ڵێك خاڵی گرنگی تێدا بوو، ئه‌ویش به‌وه‌ی كه‌س بۆی نییه له ده‌ره‌وه‌ی یه‌كێتی زانایان به‌ناوی یه‌كێتی زانایانه‌وه كار بكات، هه‌روه‌ها ده‌بێ هه‌موو لقه‌كان زۆر به چڕی كاره‌كانیان بكه‌ن، هه‌روه‌ها نووسراوی هه‌موو لقه‌كانیش ته‌وحید بكرێت‌و، ته‌نها یه‌ك ئارم له كلێشه‌ی یه‌كێتی زانایان له سه‌رتاسه‌ری كوردستان به‌كار بێت، له هه‌مان كاتدا به‌رنامه‌شمان بۆ كاری داهاتوومان دانا.\nشایانی باسه له دوای كۆنگره‌ی پێنجه‌مه‌وه، هه‌ر جاره‌و مه‌كته‌بی ته‌نفیزی له‌گه‌ڵ لقه‌كان داده‌نیشێت، ئه‌ویش به مه‌بستی پتر وه‌كارخستنی رێكخستنه‌كانی زانایانی ئایینی.\nژماره‌ی سه‌ردان : 8632252


بەختی ئەمڕۆ "٣١"ـی کانوونی یەکەم - کەی مەگەزین\nبەختی ئەمڕۆ "٣١"ـی کانوونی یەکەم\nڕێگەکەت بەشێوەیەکی چاوەڕوان نەکراو ئاستەنگی زۆر زیاتر دەبێت، بەھۆی ئەوەی کەسێک ھەوڵی تێکدانی پلانەکانت دەدات و تووشی نائومێدیت دەکات، بەشێوەیەک سەیری دۆخەکە بکە کە بەتاقیکردنەوەیەکدا تێپەڕ دەبیت، پلانەکانت بەرەو پێشەوە ببە، ھەوڵبدە بیرۆکەکانت لەگەڵ دۆخەکە بگونجێنیت، بەمشێوەیە دەگەیتە ئامانجەکانت.\nتۆ سەرکەوتنت لە کارەکەت بەدەستھێناوە، بەھۆی بڕیارەکانی پێشوو لەئێستەدا بەشێوەیەکی باش کاردانەوەی دەبێت، بەڵام دەبێت لەگەڵ ئەوەیشدا بیرکردنەوەکانت تەرخان بکەیت بۆ جێبەجێ کردنی پڕۆژەکانت، تۆ لەئێستەدا پڕیت لە چالاکی بۆیە خۆشی لە کاتەکان ببینە و بچۆ دەرەوە و شوێنی نوێ بگەڕێ لەگەڵ ھاوڕێیەکانت، بەکۆی گشتی تۆ ھەست بە ھێمنی دەکەیت، ئەوەیش دەرفەتە بۆ پاراستنی تەندروستیت.\nپێدەچێت لەئێستەدا بەرامبەری کێشەکان وەستاویت و توانای چارەسەرکردنیانت نەماوە، بەڵام نائومێد مەبە، تەنھا بەشێوەیەکی جیاواز سەیری شتەکان بکە، بەمشێوەیە چارەسەرەکان ڕوونتر دەبن، مەترسە لە وەرگرتنی ئامۆژگارییەکان بەھۆی ئەوەی ژیانی تایبەتیت بەتەواوی تێکچووە، پێویستە بە ھێمنییەوە ھەڵسوکەوت بکەیت، ھەروەھا پێویستت بە پشوویەکی زۆر ھەیە، بۆیە پشوویەک دوور لە وەرگرتنی بەرپرسیاریەتییەکان بدە.\nئەمڕۆ تۆ پڕیت لە چالاکی، سەرەڕای ئەوەیش ئەم وزەیە ماندووت دەکات لە بری ئەوەی بەرەوپێشت ببات، ئەمەیش بە ھۆی دروستبوونی دڵەڕاوکێی، ئەگەر پاڵنەرێک بۆ ناوەوەی خۆت دروست بکە، لەگەڵ کەسانی دەوربەرت گفتۆگۆ بکە، ھەوڵبدە بەرگەی پاڵپەستۆییەکان بگریت بۆ ئەوەی بەئاسانی قۆناغەکە تێپەڕێنیت.\nناتوانیت بەڕێگە کۆنەکانت چارەسەری کێشەکان بکەیت، پێویستە ناخی خۆت بگۆڕیت و ستراتیجییەکی نوێ بەکاربھێنیت و نەھێڵیت کە کەسانی دیکە ھەوڵی گۆڕینی بیرو بۆچوونەکانت و پلانەکانت بدەن، تەنھا بە متمانە بەخۆبوون دەتوانیت زاڵبیت بەسەر کێشەکانت.\nئەمڕۆ دۆخەکە دەکەوێت بارێکی ئاسایی، بۆیە ئەو کەسانەی کە لە دەوروبەرتن ناتوانن ھەوڵی لەناوبردنی وزە و چالاکییەکانت بدەن، لەڕووی کارەکەت ھەموو ئەو شتانەی کە مەبەستتە بەدەستت دەکەوێت، بەمشێوەیە دەتوانیت ھەموو بیرۆکەکانت بەکاربھێنیت، ھەروەھا لەڕووی ژیانی تایبەتییەوە دەتوانیت خۆشی لە کاتەکان ببینیت، مەھێڵە ئەم دۆخە بەئاسنی بڕوات بەھۆی ئەوەی ھەموو شتێک ئاسان بووەتەوە.\nدەبێت خۆت ئامادەبکەیت بۆ ڕووبەڕوو بوونەوەی کێشەکان، بەھۆی ئەوەی دۆخەکە لەبار نییە لە کارەکەت و ناتوانیت سەرکەوتنی زۆر بەدەست بھێنیت، بەڵام مەترسە ئەمە قۆناغێکە و بەسەر دەچێت، لەڕووی ژیانی تایبەتییەوە پاڵپشتییەکی نوێت پێویستە، لەگەڵ ئەوەیشدا ھەست دەکەیت پەیوەندییەکانت بەرەو کاڵبوونەوە دەچن، بۆیە ئاستەگییەکان بشکێنە و شتێکی نوێ ئەنجامبدە.\nتۆ لەئێستەدا پڕیت لە چالاکی و وزە، ئەمەیش بەکاربھێنە بۆ وەرگرتنی بڕیاری دروست لەبارەی جێبەجێکردنی پلانەکان و پێشخستنی پڕۆژەکانت، سڕبوون و وەستانەکانی ڕابردووت ھیچ سووێکی بۆ تۆ نابێت، بەھۆی ئەوە تۆ توانات ھەیە لەگەڵ ھەموو دۆخەکان ھەڵوێستی خۆت ھەبێت و ئەم دەرفەتە بەباشی بقۆزەوە.\nتۆ لەئێستەدا دەتوانی بەئاسانی کاربکەیت لەناو گروپەکەت، بەبێ ئەنجامدانی گفتۆگۆ دەتوانیت خۆت بگونجێنیت لەگەڵ ھەموو دۆخەکان، دەتوانیت سوود لە گۆڕانکارییە ئەرێنییەکان وەربگریت، بەمشێوەیە گۆڕانکارییەکان بەکاربھێنە بۆ چالاکییە دڵخۆشەکەرەکان یان بۆ بەرەو پێشچوونی کارەکان.\nلەئێستەدا تۆ خەونێکت ھەیە ڕەنگە لە داھاتوودا ببێتە ڕاستی، ئەو دەرفەتە بقۆزەوە بۆ بەدەستھێنانی ئامانجەکانت بەھۆی ئەوە ئەم خەونە کاریگەرییەکی ئەرێنی لەسەر ڕێچکەی ژیانت دەبێت، بەمشێوەیەیش کاردانەوەیەکی ئەرێنیت بۆ سەر کەسە نزیکەکانت.\nپەیوەندییەکانت لەگەڵ ھاوڕێیەکانت قووڵتر دەبنەوە، بەمشێوەیە وەکوو جاران یادگارییەکی لە بیرنەکراو تۆمار دەکەن، لەناو ئەو کۆمەڵەیەش ھەست بەئاسوودەیی دەکەیت، بەمشێوەیە بە زنجیرەیەک چالاکی کۆمەڵایەتی تێپەڕدەبیت کە کاریگەرییەکی ئەرێنی لەسەرت دەبێت و دەگەیتە ئامانجەکانت.\nلەئێستەدا بەشێوەیەکی ئاسان و ئەرێنی مامەڵە لەگەڵ کەسانی دیکە دەکەیت، بەمشێوەیە ھەموو کەسێک سەرنجی تۆ دەدەن، ھەروەھا ئەم پەیوەندییە کاریگەرییەکی ئەرێنی لەسەر داھاتووت دەبێت، لەڕێگەی ڕێزگرتنت لەو کەسانە دەتوانیت دەرگەیەکی نوێ بکەیتەوە بۆ کەسایەتیت.\nئەمشەو لە ھەولێر ژمارەیەکی زۆر چرای داگیرساو ھەڵدەدرێت\nدوای چوار ساڵ کارکردن وازی ھێنا


لە دووهەم ساڵی شەڕی یەکەمی جیهانیدا، ڕێککەوتننامەیەکی نهێنی لە مەڕ دابەشکردنی ڕۆژهەڵاتی ناوەراست بە بێ پرسکردن بە خەڵکی ناوچەکە لە نێوان زلهێزەکانی ئەو کاتدا، لە ١٧ی مەی ١٩١٦ لە لایەن نوێنەرێ بریتانیا بە ناوی" مارک سایکس" و نوێنەری فەرانسە بە ناوی " فرانسوا جۆرج پیکۆ" بە ڕەزامەندی ئیمپراتۆری روسیە واژۆ کرا. ئەو ڕێککەوتنە کە لە مێژوودا بە ڕێککەوتننامەی "سایکس-پیکۆ" ناوی تۆمار کرا، بوو بە هۆی دابەشکردنی پاشماوەی لە بەریەک هەڵوەشاوی ئیمپراتۆری عوسمانی، لە یەک دابرانی خەڵکی عەرەب و دروست بوونی چەند دەوڵەتی لە یەکجیا لە ناوچەکە، دابەش کردنی رۆژهەڵاتی ناوەڕاست بە پێی بەرژەووندی بریتانیا و فەرانسا و روسیە. بە بێ ئاماژە دان بە ووڵاتێک بە ناوی کوردستان، خاکی کوردستانیان بە زۆر لکاند بە چەند ووڵاتی ناوچەکە و داگیرکردنی لە چوار لاوە، کە تا ئێستا بەشی کوردان بێ مافی، سەرکوت، ڕاوەدوونان لەزێدی خۆیان، جینۆساید، زیندان، ئەشکەنجە، کوشتن، سوکایەتی پێکردن بووە.\nلە دەر ئەنجامی رێککەوتننامەی "سایکس-پیکۆ" دا، لە ماوەی سەد ساڵی ڕابردوو دا ڕۆژهەڵاتی ناوەڕاست لە لایەک مەیدانی شەڕ و بەگژ یەکتر داچوونی خۆ بە خۆی دەسەڵاتدارانی ناوچەکە بووە، بەردەوام لە سەر کێشەی سنوور، ئاو، نەوت، بەرژەوەندی ئابووری، هەستی شوڤێنیستی، جیاوازی ئیدئۆلۆژی و مەزهەبی، دەسەڵاتی زیاتر، دژایەتی یەکتریان کردوە. لە لایەکی تر ڕۆژهەڵاتی ناوەڕاست گۆڕەپانی خەباتی خەڵکی ماف پێشێڵکراو لە دژی سیستەمی سەقەتی بەرێوەبەری و دەسەڵاتی دیکتاتۆرانی ناوچەکە بووە. لە سەروی ئەوانەشەوە ڕۆژهەڵاتی ناوەراست مەڵبەندی یەکلای کردنەوەی ناکۆکی نێوان زلهێزەکانی دنیا لە سەر حیسابی خەڵکی ناوچەکە بووە. بەو کورتە پێداچوونەوەیە، ئەو ڕاستیەمان زیاتر بۆ ئاشکرا دەبێت کە ئەو شێوە دابەشکردنەی ڕۆژهەڵاتی ناوەڕاست، دوور لە خواستی دانیشتوەکانی و دیاریکردنی سنوورە زۆرە ملیەکان بە ئەنقەست بووە، بە مەبەستی ناسەقامگیری وهەبوونی ناکۆکی و بەریەککەوتنی بەردەوام لە ناوچەکە ئەنقەست کرواە. تا خەڵکی ئەو دەڤەرە دایم سەرگەرمی شەری خۆ بە خۆ بن و نەپرژێنە سەرگەشەکردنی هەمە لایەنە. هەر وەها دەسەڵاتدارانی ناوچەکە بە ناچاری هەر یەکەو بە شێوەیەک خۆی بە یەکێک لە دەسەڵاتە گەورەکانی سەردەم هەڵواسی، تا لەو ڕێگایەوە زلهێزەکان بە ئاسانی بتوانن زۆرترین بەرژەوەندی بۆ خۆیان دابین بکەن و بپارێزن.\nهەر لە سەرەتای دابەشبوونی ڕۆژهەڵاتی ناوەڕاست، سنوورە زۆرە ملیەکان بە لای کوردەوە پیرۆز نەبوون. کورد بە گشتی دژی لە یەکدابڕان و داگیرکردنی کوردستان بوون. بەڵام وێڕای فاکتۆرە دەرەکیەکان، ناکۆکیە ناوخۆییەکان، کە بە شێوەی خێڵ و عەشیرەت و دەڕەبەگایەتی بە سەرکۆمەڵگای ئەوکاتی کوردستاندا زاڵ بوون، ببوونە کۆسپی سەر ڕێگای یەکیەتی نەتەوەیی. ئەو بزووتنەوە ڕزگاریخوازانەش کە بە شێوەی جیا جیا لەو کاتەدا لە گۆڕەپانی خەباتدا بوون، لەلایەک لە ناو خۆیاندا خاوەنی کۆمەڵێک کەموکووڕیی بوون و لە لایەکی تر زانیاریی پێویستیان لە سەر یەکتر نەبوو و خاوەنی هیچ بەرنامە و پرۆژەیەکی هاوبەش نەبوون، پەیوەندی وهاوکاری لە نێوانیاندا نەبووە، ئەگەر هەشبووبێت وەک پێویست نەبووە. لە دەرئەنجامدا پیلانە یەک لە دوای یەکەکان بە قازانجی داگیرکەران و دەسەڵاتدارانی سەردەم و بە زەرەری کوردان جێبەجێ کران.\nهەر چەند لە ڕابردوو دا زۆر جار دەرفەتی باش بۆ خەڵکی کوردستان هەڵکەوەتوە، کە بتوانی بریار لە سەر چارەنوسی خۆی بدات. بەڵام بزوتنەوەی ڕزگاریخوازانەی کوردستان وەک پێویست هەلەکەی نەقۆستۆتەوە و نەیتوانیوە بە ئامانجەکانی خۆی بگات. بۆیە لە ئێستادا دوای سەد ساڵ تێپەڕین بە سەر واژۆ کردنی ڕێککەوتننامەی "سایکس-پیکۆ" دا، هێشتا کوردستان مەڵبەندی زۆرترین تراژیدیایە. ئەگەر لە ڕابردوو دا بەشی زۆری ئۆباڵی ڕزگار نەبوون و سەربەخۆ نەبوونی کوردستان خرابێتە ئەستۆی فاکتۆرە دەرکیەکان و دیکتاتۆری لە ڕادە بەدەری داگیرکەران، ئەوە ئەگەر ئەو هەلەی کە ئێستا بۆ خەڵکی کوردستان ڕەخساوە، خەڵکی کوردستان نەتوانن دەسکەوتی پایەدار بەدەست بخەن، بێگومان بەشی زۆری ئۆباڵی سەرنەکەوتنی ئەو جارە دەکەوێتە ئەستۆی خەڵکی کوردستان خۆی، بە تایبەت ئەو هێز و لایەنانەی کە ئێستا خاوەن هێز و ئیمکان و دەسەڵاتن بەرپرسیاری یەکەمن لە ئێش و ئازار و هەموو ئەو نەهامەتیانەی لە ئێستا بە دواوە بە سەر خەڵکی کوردستان دێن.\nلە کاتێکدا هەموو ئەو هێزو لایەنانەی داعش وەک خەتەر بۆ سەر خۆیان دەزانن، بۆ ڕوبەرووبوونەوەی داعش پێویستیان بە خاک و خەڵکی کوردستانە، جێگای خۆیەتی کاربەدەستانی ئێستای کوردستان لە باشوور و ڕۆژئاوای کوردستان بە تەنیا داوای چەک و ڕاوێژکاری سەربازی و هاوکاری مادی نەکەن، بەڵکوو هاوکات داوای پشتیوانی سیاسی لە ناوندە نێونەتەوەییەکان وزلهێزەکان بکەن، داوا بکەن کێشەی خەڵکی کوردستان بە کێشەیەکی سیاسی گەورەی رۆژهەڵاتی ناوەراست بزانن، وەک کێشەی پەنجا ملیۆن مرۆڤ تەماشای بکەن و بە کێشەی ناو خۆی سووریا، ئێراق، ئێران، تورکیای نەزانن. هەموو لایەک تێبگەیەنن تا کێشەی رەوای خەڵکی کوردستان بە شێوەیەکی بنەڕەتی چارەسەر نەکرێت، ڕۆژهەڵاتی ناوەراست ئارامیی و سەقامگیریی بە خۆیەوە نابینی. بۆیە ئەگەر بە ڕاستی مەبەستیان ئارامیی ناوچەکەیە، پێویستە لە لایەن خۆیانەوە دان بە مافەکانی خەڵکی کوردستاندا بنێن و کوردستان وەک وڵاتێک بە فەرمیی بناسن و هەوڵبدەن بە توانا و کاریگەری خۆیان رێگە بە دەست تێوەردانی داگیرکەران لە کار و باری ناوخۆی کوردستان نەدەن، بەر بە هێرشی درندانەی داگیرکەران بە ڕێگای سەر زەوی و ئاسمانی بۆ سەر خاک و خەڵکی کوردستان بگرن.\nئێستا کە ڕۆژهەڵاتی ناوەڕاست لە بەردەم دابەشبوونەوەیەکی دیکە دایە، بۆ خەڵکی کوردستان قۆناغێکی زۆر هەستیارە. بۆ ئەوەی خەڵکی کوردستان زیاتر سوودمەند بێت و کەمتر زیانی بەر بکەوی، پێویستە سیاسەتوان و کاربەدەستانی ئێستای کوردستان هەڵبدەن نەبنە جێبەجێکاری بەرنامە و سیاسەتی جەمسەرێک لە دژی جەمسەرەکەی دیکە. خەڵکی کوردستان وریا بێت تێکەڵاوی شەڕی مەزهەبی نەبێت. بە هاوکاری و پشتیوانی لە یەکتر پارێزگاری لە خاك و خەڵک و دەسکەوتەکانی هەموو کوردستان بکرێت، تەجاوزی خاک و مافی هیچ لایەک نەکرێت، رێز لە ماف و شکۆی لایەنی دیکە بگیرێ. پێویستە خەڵکی کوردستان ناکۆکی ناوچەیی کۆتایی پێ بێنێت و ڕی لە شەری حیزبایەتی بگرێت. کاتی ئەوە هاتووە بیر لە بەرژەوەندیی ستراتیژی، یەکیەتی نەتەوەیی، کۆمەڵێک دامەزراوەی تایبەت و زانستی، سپای نیشتمانی،... بکرێتەوە. ئەرکی سەر شانی گشت کوردانی دڵسۆز و نیشتمان پەروەرە بە یەکەوە لە هەوڵی پاراستنی ژینگە، پێشخستنی شارستانیەت، ئاشتی، یەکتر قەبووڵکردن، دێموکراتیزە کردنی دەسەڵات، دارشتنی دەستوورێکی پێشکەوتوو و سەردەمیانە، بنیاتنانی سیستەمێکی دادپەروەرانە دا بن تا هەمووان لە دیاریکردنی چارە نووسی خەڵکی کوردستاندا ڕۆڵ و کارێگەرییان هەبێت. بەو شێوە دەکرێت خەڵکی کوردستان لە دەوری ئامانجە هاوبەشەکان کۆ بێتەوە و ببێتە لایەنێکی حیساب بۆکراو و هەر کەس نەتوانی بە پێی بەرژەوەندیی خۆی و دوور لە خواستی کوردان، بریار لە سەر چارەنووسی خەڵکی کوردستان بدات.


عێراق له‌هه‌مووان زیاتر له‌سزاكانی ئه‌مریكا له‌دژی ئێران ده‌ترسێت – تۆڕی میدیایی خەڵک\n2018/08/10 - 10:49 PM\nسێشه‌ممه‌ی رابردوو سزا ئابورییه‌كانی ئه‌مریكا له دژی ئێران كه‌وتنه بواری جێبه‌جێكردنه‌وه، چاودێرانیش زۆر له لێكه‌وته‌كانی نیگه‌رانن، چونكه عێراق سنوورێكی وشكانی به‌درێژایی ١٤٥٨ کیلۆمەتر له‌گه‌ڵ ئێران هه‌یه و سیستمه سیاسییه‌كه‌شی له‌دوای ساڵی ٢٠٠٣ وه له‌سه‌ر هه‌ژموونێكی ره‌گداكوتاوی ئێران بنیاتنراوه و سیستمه ئابورییه‌كه‌شی تا راده‌یه‌كی زۆر پشت به هه‌نارده‌كانی ئێران ده‌به‌ستێت.\nنامۆ نییه كه عێراق سه‌ره‌ڕای ئه‌وه‌ی هاوپه‌یمانی ئەمریکایە لە ناوچەکە، ته‌حه‌فوزی خۆی له‌به‌رامبه‌ر بڕیاره‌كه‌ی دۆناڵد تره‌مپ سه‌رۆكی ئه‌مریكا سه‌باره‌ت به كشانه‌وه له رێككه‌وتنی ئه‌تۆمی له ئایاری رابردوودا راگه‌یاند، بگره ئیبراهیم جه‌عفه‌ریی وه‌زیری ده‌ره‌وه بڕیاره‌كه‌ی ئه‌مریكای به “گه‌مژانه” وه‌سف كرد، چونكه عێراق له هه‌موو لایه‌ك زیاتر ده‌زانێت ئه‌و سزا ئابوریانه مانای چی ده‌گه‌یه‌نن و لێكه‌وته‌كانی ئه‌و ململانێیه له‌سه‌ری باش ده‌زانێت.\nحكومه‌تی عێراق هیچ بژارده‌یه‌كی له‌به‌رده‌مدا نه‌بوو ته‌نیا پابه‌ندبوون به سزاكانی ئه‌مریكاوه نه‌بێت ئه‌ویش له‌ترسی هه‌ر كاردانه‌وه‌یه‌كی توڕەی ئه‌مریكا كه ببێته هۆی زیانگه‌یاندن به‌و سه‌قامگیرییه رێژە‌ییه‌ی وڵاته‌كه به‌خۆوه‌ی ده‌بینێت له‌دوای شه‌ڕی دژ به رێكخراوی “داعش” به یارمه‌تی “هاوپه‌یمانی نێوده‌وڵه‌تی” كه واشنتۆن رێبه‌رایه‌تی ده‌كات.\nلەو بارەیەوە سه‌عد حه‌دیسی وته‌بێژی حكومه‌تی عێراق دەڵێت: “حكومه‌تی عێراق باوه‌ڕی به سوودی سزا ئابورییه‌كان نییه، چونكه به‌زۆری بارگرانی زیاتر له‌سه‌ر گه‌ل دروست ده‌كه‌ن، به‌ڵام ئێمه پابه‌ندیان ده‌بین بۆ پاراستنی به‌رژە‌وه‌ندیی نیشتمانیمان.”\nھەروەھا دەڵێت: “ئه‌و سزایانه‌ی په‌یوه‌ندییان به مامه‌ڵه‌ی بانكییه‌وه هه‌یه عێراق پابه‌ندیان ده‌بێت، هیواداریشین كێشه‌كه له‌ڕێی دیالۆگ و كه‌ناڵی دیپلۆماسییه‌وه چاره‌سه‌ر بكرێت كه دروشمێكه حكومه‌تی عێراق پابه‌ندی ده‌بێت.”\nبه‌ڵام پرسیاره گه‌وره‌كه ئه‌وه‌یه ئایا عێراق به‌كرده‌وه ده‌توانێت پابه‌ندی ئه‌م سزایانه بێت؟ به‌تایبه‌تی كه سیستمی بانكی له وڵاته‌كه‌دا سه‌نگین نییه و به تێوه‌گلان له پرۆسه‌ی رۆژانه‌ی سپیكردنه‌وه‌ی پاره تۆمه‌تبار ده‌كرێت، هه‌روه‌ك به‌شێك له‌و گروپه عێراقییانه‌ی سه‌ر به ئێرانن و هه‌ژموونێكی به‌رفراوانیان له‌سه‌ر زه‌وی هه‌یه، سزاكانی ئه‌مریكا به ده‌ستدرێژی بۆسه‌ر “سیمبولی شیعه‌بوون و مقاوه‌مه‌ت” له‌قه‌ڵه‌م ده‌ده‌ن.\nله مانگی ئابدا حه‌مید حسێنی سه‌رۆكی ژووری بازرگانی ئێران رایگه‌یاند، وڵاته‌كه‌ی رۆژانه به به‌های ٢٠ ملیۆن دۆلار كاڵا هه‌نارده ده‌كات (نزیكی ٧ ملیار دۆلاری ساڵانه)، عێراق دووه‌م گه‌وره‌ترین وڵاته كه ئێران كاڵای بۆ هه‌نارده دەكات و كاڵاكانیش بریتین كه‌لوپه‌لی بیناسازی و به‌ربوومی پترۆڵی و خۆراك.\nساڵانێكه عێراق به‌شێوه‌یه‌كی سه‌ره‌كی پشت به ئێران ده‌به‌ستێت له دابینكردنی پێداویستی رۆژانه‌ی له خۆراك، چونكه قه‌یرانی وشكه‌ساڵی له ده‌یه‌ی رابردوودا كه‌رتی كشتوكاڵی به‌شێوه‌یه‌كی نیمچه ته‌واو له‌ناوبردووه و جووتیاران وازیان له پیشه‌كه‌یان هێناوه و كه‌رتی پیشه‌سازیش به‌هه‌مان شێوه، ئه‌مه‌ش وایكردووه وڵاته‌كه پشت به هاورده‌كردن ببه‌ستێت، كارێكی قورسیشه بۆ ئێران و عێراق ئه‌م ئاڵوگۆڕە بازرگانییه رابگرن.\nئه‌نوه‌ر كازم پسپۆری ئابوری دەڵێت: “ئێران هه‌وڵ ده‌دات هه‌ره‌سهێنانی دراوه‌كه‌ی رابگرێت له‌ڕێی به‌ده‌ستهێنانی دۆلار به‌هه‌ر نرخێك بێت، عیراقیش نزیكترین وڵاته لێیەوە، بۆیه هه‌وڵ ده‌دات دۆلار به‌ده‌ستبهێنێت له‌ڕێی زیادكردنی هه‌نارده‌كانی بۆ عێراق و وڵاتانی دیكه‌ی هاوپه‌یمانی وه‌ك ئه‌وه‌ی له ساڵی ٢٠٠٩ روویدا، كاتێك سزای هاوشێوه‌ی ئه‌مانه‌ی ئێستای به‌سه‌ردا سه‌پێندرا”.\nھەروەھا دەڵێت: “له ده‌یه‌ی رابردوودا ئێران سوودی له عێراق وه‌رگرتووه له‌ڕێی هه‌نارده‌كردنی چه‌ندین تۆن كاڵاوه كه دیارترینیان ئه‌و ئۆتۆمبێلانه‌ن كه شه‌قامه‌كانی عێراقیان ته‌نیوه، دواتریش ده‌ركه‌وت كه خراپ دروستكراون، به‌ڵام نرخه هه‌رزانه‌كه‌یان پاڵی به هه‌زاران عێراقییه‌وه ناوه كه بیكڕن، ده‌رئه‌نجامیش عێراق دۆلاری زیاتری له‌ده‌ست دا‌و به‌هۆی ئه‌و ئۆتۆمبیلانه‌شه‌وه زیانی لێكه‌وت.”\nبه‌ڵام كازم ئاماژە بۆ پرسێكی مه‌ترسیدارتر ده‌كات، كه ئه‌ویش سپیكردنه‌وه‌ی پاره و گواستنه‌وه‌ی دۆلاره له عێراقه‌وه بۆ ده‌ره‌وه له‌ڕێی زیادكردنی رۆژانه‌ی فرۆشتنی دۆلار له عێراق، كه رووبه‌ڕووی ره‌خنه‌ی زۆر بۆ‌ته‌وه به‌هۆی نه‌بوونی مه‌رجی تونده‌وه، چونكه بانكی ناوه‌ندی به‌پێی میكانیزمێكی ناڕوون رۆژانه نزیكه‌ی ٢٠٠ ملیۆن دۆلار به بانك و كۆمپانیاكانی ئاڵوگۆڕی دراو ده‌فرۆشێت.\nبه‌درێژایی ساڵانی رابردوو په‌رله‌مان گفتوگۆی له‌باره‌ی ئه‌م پرسه‌وه كردووه، به‌ڵام به‌بێ چاره‌سه‌ر ماوه‌ته‌وه، له‌وباره‌یه‌شه‌وه په‌رله‌مانتار مشعان جبوری ئه‌ندامی لیژنه‌ی نه‌زاهه له په‌رله‌مان ده‌ڵێت: “كه‌س ناتوانێت رێ له زیادكردنی فرۆشتنی دراو بگرێت، چونكه چه‌ند سیاسییه‌ك بانكی وه‌همیان هه‌یه‌و سوودی لێ ده‌بینن.”\nگۆڕەپانی ململانێیه‌كی چه‌كداری\nهێشتا عێراقییه‌كان یاده‌وه‌رییه خراپه‌كانی ساڵانی توندوتیژی تایفیان هه‌ڵگرتووه و له‌یادیانه چۆن شاره‌كانیان ببوونه گۆڕە‌پانی جه‌نگێك كه گروپه شیعه‌كانی سه‌ر به‌ئێران له دژی هێزه‌كانی ئه‌مریكا به‌ڕێوه‌یان ده‌برد له‌ململانێیه‌كدا كه هیچ به‌رژە‌وه‌ندییه‌كی عێراقییه‌كانی تێدا نه‌بوو.\nبه‌رزبوونه‌وه‌ی ژماره‌ی كوژراوانی ئه‌مریكا له ساڵی ٢٠٠٧ دا حكومه‌تی عێراقی ناچار كرد هه‌وڵی كۆكردنه‌وه‌ی ئه‌و دوو نه‌یاره به‌شه‌ڕهاتووه‌کە له‌سه‌ر مێزی گفتوگۆ بدات، به‌كرداریش دیدارێكی مێژوویی له نێوان هه‌ردوو باڵیۆزی واشنتۆن و تاران به‌سه‌رپه‌رشتی حكومه‌تی عێراق به‌ڕێوه‌چوو بۆ راگرتنی توندوتیژی، به‌ڵام كۆبوونه‌وه‌كه مه‌به‌سته‌كه‌ی به‌دینه‌هێنا.\nئه‌مڕۆش هێشتا به‌ده‌یان گروپی شیعه‌ی سه‌ر به ئێران هه‌ن هه‌ڕەشه له‌و هێزانه‌ی ئه‌مریكا ده‌كه‌ن كه ئێستا له عێراقدان هه‌رچه‌نده ژماره‌یان و ئه‌ركه‌كانیشیان جیاوازن له ١٠ ساڵ له‌مه‌وبه‌ر، چونكه ئه‌مڕۆ ژماره‌یان له ٦ هه‌زار تێناپه‌ڕێت و ئه‌ركی راوێژكاری ئه‌نجام ده‌ده‌ن و له‌گه‌ڵ ئه‌وه‌شدا به‌رده‌وام هه‌ڕەشه‌یان لێده‌كرێت، ئه‌م گروپانه‌ش گوشار له حكومه‌ت ده‌كه‌ن بۆ ده‌ركردنی ئه‌و هێزانه به‌و پێیه‌ی داگیركارن.\nچه‌ند رۆژێكه كه‌ناڵه‌كانی راگه‌یاندنی سه‌ر به گروپه شیعه عێراقییه‌كان بانگه‌شه بۆ هه‌واڵی ئه‌وه ده‌كه‌ن كه ئەمریکا به‌نیازه رێكخراوێكی تیرۆریستی نوێ له عێراق دابمه‌زرێنێت تا ببێته پاساوێك بۆ مانه‌وه‌ی له وڵاته‌كه‌دا، له‌و باره‌یه‌شه‌وه مانگی رابردوو به‌رپرسانی “كه‌تائیب حزبوڵڵا” به وه‌فدێكی نه‌ته‌وه یه‌كگرتووه‌كانیان راگه‌یاند، كه “رێگه ناده‌ن رێكخراوێكی تیرۆریستی نوێ به سه‌رپه‌رشتی ئەمریکا بێتە دنیا”، له‌ڕاستیشدا ئه‌م هه‌واڵانه به‌شێكن له‌و پروپاگه‌ندانه‌ی له كۆتایی ساڵی رابردوو له‌دوای كۆتاییهاتنی شه‌ڕ له‌دژی “داعش”وه ده‌ستیانپێكردووه.\nله ئایاری رابردووشدا چه‌ند په‌یجێكی سه‌ر به‌و گروپانه گرته‌یه‌كی ڤیدیۆییان بڵاوكرده‌وه كه تێیدا فڕۆكه‌یه‌كی ئه‌مریكی له ئه‌نبار ده‌نیشێته‌وه، گروپه‌كان ئاماژەیان بەوە کرد، ئه‌و فڕۆكه‌یه چه‌كدارانی “داعش” ده‌گوازێته‌وه، ئه‌وه‌ش هاوكات بوو له‌گه‌ڵ داواكاری سه‌ركرده‌كانی ئه‌و گروپانه بۆ چوونه ده‌ره‌وه‌ی هێزه‌كانی ئه‌مریكا له وڵاته‌كه، ئه‌گه‌ر نا ده‌كرێنه ئامانج.\nبوونی هێزه‌كانی ئه‌مریكا له ئه‌نبار له بنكه‌ی “عه‌ینەلئه‌سه‌د”دا چڕبۆ‌ته‌وه كه مه‌شق به هێزه ئه‌منییه‌كانی عێراق و چەکدارانی عەشیرەتەکان ده‌كه‌ن و زانیاری هه‌واڵگری سه‌باره‌ت به شوێنی توندڕە‌وان دابین ده‌كه‌ن، ئه‌و ئه‌ركانه‌ش وه‌ك ره‌شید مه‌حلاوی یه‌كێك له چەکدارانی عەشیرەتەکان له ئه‌نبار ده‌ڵێت، ناكرێت ده‌ستبه‌رداریان ببن.\nمه‌حلاوی دەڵێت: “ره‌وشی ئه‌منی له ئه‌نبار باشه، به‌ڵام به‌رده‌وامبوونی مسۆگه‌ر ناكرێت، بوونی هێزه‌كانی ئه‌مریكا گرنگه، كێشه‌ی سنووری دوور‌ودرێژیش له‌گه‌ڵ سوریا مه‌ترسیداره و به‌بێ شاره‌زایی ئه‌مریكا ناتوانین سنوور بپارێزین، به‌ڵام به‌نیگه‌رانییه‌وه له هه‌ڕەشه‌كانی هه‌ندێك گروپی چه‌كداری عێراق ده‌ڕوانین سه‌باره‌ت به ئامانجگرتنی ئه‌و هێزانه و داواكاری ده‌رچوونیان له ئه‌نبار.”\nمه‌حلاوی وتیشی: “١٠ ساڵ له‌مه‌وبه‌ر گروپی چه‌كداری سوننه و شیعه هه‌بوون له دژی هێزه داگیركاره‌كانی ئه‌مریكا ده‌جه‌نگان، به‌ڵام ئه‌و هێزانه‌ی ئه‌مڕۆ لێره‌ن داگیركار نین، به‌ڵكو راوێژكارن و به ره‌زامه‌ندی حكومه‌تی عێراق لێره‌ن، ده‌شترسین ئێران به‌هۆی ئه‌و سزا ئابورییانه‌ی به‌م دواییانه به‌سه‌ریدا سه‌پێندران، هه‌ندێك له گروپه‌كان هان بدات بۆئه‌وه‌ی هه‌ڕە‌شه له هێزه‌كانی ئه‌مریكا بكه‌ن، چونكه عێراقییه‌كان باجه‌كه‌ی ده‌ده‌ن.”


بەبێ پلانێکی ڕوون پەروەردە دڵنیایی نەفەوتانی خوێندن دەدات – کوردی – RojNews.News\n19/04/2020 - 4:54:16 am\nیەكشەممە, 29 مار 2020 – 08:29 ڕۆژنیوز – سلێمانی\nشەوی ڕابردوو حکومەتی هەرێمی کوردستان ڕایگەیاند، کە ڕاگرتنی دەوامی سەرجەم فەرمانگە و خوێندنگاکان تا ١٦مانگی داهاتوو بەردەوامیی دەبێت، ئەمەش تاڕادەیەک دڵەڕاوکێی لای خوێندکاران دروستکردووە، دەربارەی چارەنووسی خوێندنی ئەمساڵ، بەکر محەمەد بەڕێوەبەری پەروەردەی ڕۆژئاوای سلێمانی بۆ ڕۆژنیوز دەدوێت.\nبەرێوەبەی پەروەردەی ڕۆژئاوای سلێمانی جەخت لەوە دەکاتەوە، لە هەموو بارێکدا ساڵێکی خوێندن نافەوتێت، وەک خۆی دەڵێت چونکە کە قورسایی پڕۆسەی خوێندن لەسەر وەرزی یەکەمی خوێندنە، ئەو وەرزەش بە تەواوەی بەرێوەچووە، بەشێکی زۆری وەرزی دووەمیش تەواوکراوە.\nبەکر محەمەد دەڵێت: لە ساڵانی ڕابردوودا ساڵ هەبووە زیاتر لە مانگێک دەوام نەبووە، بەڵام ساڵی خوێندن هەر نەفەوتاوە و کێشەیەکی ئەوتۆش دروستنەبووە.\nبەڕێوەبەری پەروەردەی ڕۆژئاوای سلێمانی باسی لە پلانەکانی وەزارەتی پەروەردە نەکرد و وتی لەکاتی خۆیدا پلانەکە ئاشکرا دەبن، تەنها ئاماژەی بەوەکرد، “ئەگەر هەیە لە کۆتایی ساڵدا دەوام چەند ڕۆژێک درێژ بکرێتەوە، ئەگەر دەوام درێژیش نەکرێتەوە کێشە دروست نابێت”.


کامیار سابیر: ئەوە فرۆشتنی کەرکوک نییە، بەڵكو کڕیینەوەی کەرکوکە. سوپای عێراق، مەترسیی نییە، بەڵكو پارتیی مەترسییە. – WTARIKURD\nکامیار سابیر: ئەوە فرۆشتنی کەرکوک نییە، بەڵكو کڕیینەوەی کەرکوکە. سوپای عێراق، مەترسیی نییە، بەڵكو پارتیی مەترسییە.\n1- وێڕای ئەوەی ماڵی تاڵەبانیی و مافیاکانی نەوت لە یەکێتییدا، لەم چەتەگەرییە ئابوورییەی کوردستاندا، بەشدارن، لەم نەوت دزیینەی چەندیین ساڵە بەردەوامە، بەشدارن، لەم کاولکردنەی کوردستان کە بارزانیی بەهۆی ریفراندۆمێکی هەرزەکارانە و تەکلیفکراوەوە، بەسەریدا هێنا، بەشدارن، بەڵام ئەم هەنگاوەی یەکێتیی، بە سەحبکردنەوەی پێشمەرگە و تەسلیمکردنەوەی ئەو شوێنانەی پێش هاتنی داعش، بەدەست سوپای عێراقەوە بووە، کارێکی جەریئانە وعەقڵانییە و پاراستنی کەرکوک و کوردستانی عێراقە کە نەکەوێتە ناو شەڕێكی ئیقلیمیی-طائیفیی و نەژادییەوە. ئەمەش کارێکی نیشتمانییە بە پێی دەستوری عێراق کە تا ئێستا هەموو کوردێکی عێراقیی، بە عەمەلیی و بە نەظەرییش( دوور لە دونیای شیعریی و خورافاتی نەژادیی- کوردایەتیی)، عێراقیین.\n2- نە سوپای عێراق و نە حەشدی شەعبیی، نایانەوێ کەرکوک داگیربکەن( ئەگەر ئەو چەمکە دروست بێت) ئەوان دەیانەوێ لە رێگەی باڵادەستیی ئەمێریکا و ئێرانەوە، کۆنترۆڵی چاڵە نەوتەکان، مەطار، و هەموو ئەو شوێنانە بکەن کە بە ماددەی 140 ناسراون ( جگە لە شاری کەرکوک). ئەمەش کارێکە پێچەوانەی دەستوری عێراق نییە کە بارزانیی، تاڵەبانیی و نەوشیروان موصطەفا، دوا خاڵیان لەسەر حەرفەکانی ئەو دەستورە داناوە و تا ئێستایش، جێبەجێ نەکراوە.\n3- پارتیی، لە رێگەی دوو کەناڵی شەڕانگێزەوە، فاشیزمێکی نەژادیی و طائیفیی بڵاو دەکاتەوە کە شەڕی کورد و عەرەب، سوننە و شیعە، کورد و تورکمان، هەڵبگیرسێنێت. خەتەری سەرەکیی لەسەر کەرکوک، سوپای عێراق و حەشد نییە، بەڵکو پارتیی و دەستە موخابەراتییەکانی تورکیایە. پارتیی دەیەوێ شەڕ بهێنێتە ناو شارەکەوە و دەیەوێ کەرکوک و گەرمیان، وەکو حەڵەب لێبکات. رێگەگرتن لەم فاشیزمە طائیفییەی پارتیی و لەم ئایدیۆلۆژیا نەتەوەییە ئەحمەقانەیە، کارێکی نیشتمانییە.\n4- ئەمە فرۆشتنی کەرکوک نییە، بەڵکو رێک کڕیینەوەی کەرکوکە و دەرهێنانیەتی لە قوڕگی مافیاکانی کوردایەتیی( پارتیی)، مافیاکانی میت، تەحالوفی مافیاکانی قوطبی سوننیی- عەرەبیی و مافیای لۆبییەکانی زایۆنیزم. لێرەوە سەرەتایەکی باش دەبێت بۆ ئەوەی نینۆکی پارتیی و بارزانیی بکرێ، بۆ ئەوەی بۆ ئەبەد تەحجیم بکرێن.\n5- ئەمە کۆتاییهاتنی ئەو عەقدەیە کە لەنێوان ماڵی تاڵەبانیی و بارزانییدا هەبووە. ئەمەیان رێک بە قازانجی خەڵکی کوردستانە کە دوو باندی مافیایی گەورەی نەوت تێک بچن. پارتیی، دوو ئیدارەیی دروست دەکاتەوە، بەڵام هەوڵ دەدات، کەرکوک بکاتە گۆمی خوێن. پارتیی بە ئەنقەست لە رێگەی رێکخستنەکانی خۆی و تورکمانە میتەکانەوە، لە رێگەی بەدی گاردەکانی Body guard خۆیەوە ( یەکێتییە کڕدراوەکان)، دەیەوێ شەڕێکی گەورەی طائیفیی و نەژادیی لە کەرکوکدا دروست بکات. دەیەوێ بەناوی نەتەوەییبوونەوە ئەو گەریلایانەی پەکەکەش لە کەرکوک هەن، تووشی ئەم شەڕە بکات، بۆ ئەوەی دەستی تورکیا واڵا بکات بۆ دەخالەتکردن.\n6- سەرەنجام، هەموو ئەمانە، بەرهەمی ئەو ریفراندۆمە ئیستیحمارییە ( کەرکردن) موراهیقانەیە بوو کە بارزانیی گەلی کوردستانی تێوەگلاند. خۆشبەختانە ئەگەر حیزبێکی سیاسیی و چەند سیاسییەکی بەرچاوڕۆشن هەبن، گڵۆڵەی ئەم سەرەطانە سیاسییە( کوردایەتییەکەی پارتیی) روو لە لێژییە و سەرەتای گرمۆڵەبوونی پارتیی و بارزانیی، دەستی پێکردووە.\n7- بچووکبوونەوە و قەتیسکردنی پارتیی، بە قازانجی سەرجەم کێشە سیاسیی و ئابوورییەکانی کوردستانی عێراقە و بە قازانجی کێشەی سیاسیی سەرجەم پارچەکانی تری کوردستانیشە.\n8- لە باری فیکرییەوە کە لای من گرینگتریین خاڵە، بۆ خاڵییکردنەوە و بەتاڵکردنەوەی ئەم گوتارە قەومییە فاشییە-نەژادییە-طائیفییەی پارتیی و فاشیزمی ئیخوانیی، دەبێ کاونتەر ئارگیومێنتی نیشتمانیی، پێکەوەژیان، عەقڵانییەت و یەکترپەژراندن، تەوظیف بکرێن. باشتریین نموونەیش، ئیدارەدانی کوردستانی سوریا و ناوچە عەرەبییەکانی سوریایە بەدەست هێزەکانی پەیەدەوە. رۆحی ئەم وتارەیش لە دژایەتییکردنی دەوڵەتی نەتەوەیی( کە دەکاتە دەوڵەتی کوردیی) و فاشیزمی نەتەوەییەوە سەرچاوە دەگرێ، لە تۆلێرانسی نیشتمانییبوون و چەمکی هاووڵاتییبوونەوە، سەرچاوە دەگرێ. بێگومان، کەسێک تا ئێستا لە زێرابەکانی کوردایەتییدا، قوڕ بشێلێت، لەم گوتارە نیشتمانییە تێناگات!\n9- واز لە خورافاتی نەژادیی بهێنە، کەرکوک، کانی وزەیە، کانێکی جیهانییشە، عومقی ستراتیژیی ئێران و تورکیایە، بوعدی ئیقلیمیی و جیهانیی هەیە، هەرگیزاو هەرگیز نابێتە شارێکی کوردیی، بەڵکو دەبێت ببێت بە شارێکی کوردستانیی و عێراقیی لەیەک کاتدا ( لای کەم لە ئێستا و ئاییندەی نزیکدا) و لە چوارچێوەی عێراقدا. جیاوازیی نێوان عەقڵانییەتی سیاسیی و حەماقەتی سیاسییش، ناوەڕۆکی ئەم خاڵەیە.\nعماد علي: حقا اثبتت تركيا انها دولة القانون كما تفهمها!\nعەبدولڕەحمان عەلی ڕەزا: ئەنجومەنی پاراستنی مافی بەکاربەر دابمەزرێنن باشترە.


بڕیارەکانی دووه‌مین کۆنگره‌ی ته‌ڤگه‌ری ئازادی راگەیاندرا | پلاتفۆرمی زاگرۆس\nتەڤگەر – سلێمانی\nته‌ڤگه‌ری ئازادی بڕیارەکانی دووه‌مین کۆنگره‌ی راگەیاند: بارودۆخه‌ی ئه‌مڕۆی باشوری کوردستان و عێراقی پێدا تێده‌په‌ڕێت، نیشانیدا که فه‌شه‌لی سیسته‌م راگه‌یندراوه، بۆ ئه‌وه‌ی چیتر قوتی خه‌ڵک به تاڵان نه‌بردرێ و رێگری له دزی و گه‌نده‌ڵی بکرێ و سیسته‌م حوکم دیموکراتیزه بکرێ، پێشه‌نگایه‌تی بۆ ناڕه‌زایه‌تیه جه‌ماوه‌ریه‌کان ده‌که‌ین و په‌ره به‌چالاکیه نافه‌رمانیه مه‌ده‌نیه‌کان ده‌ده‌ین.\nئەمڕۆ هەینی لە شاری سلێمانی، کۆتایی بە دووەمین کۆنگرەی تەڤگەری ئازادی کۆمەڵگەی کوردستان هێندرا و بڕیارەکانی دووەمین کونگرە خوێندرایەوە.\nتارا حسێن، وتەبێژی تەڤگەری ئازادی، بڕیارەکانی دووه‌مین کۆنگره‌ی ته‌ڤگه‌ری ئازادی خوێندەوە، ئاماژەی بۆ ئەوەشکرد کە کاردەکرێت بۆ به‌ستنی کۆنگره‌ی نه‌ته‌وه‌یی دیموکراتی سه‌رتاسه‌ری کوردستان، “خه‌بات ده‌که‌ین له‌پێناو رووبه‌ڕوو بوونه‌وه‌ی ئه‌و داگیرکه‌ریه‌ی ده‌وڵه‌تی تورکیا که له‌سه‌ر باشور کوردستان به‌ڕێوه‌ی ده‌بات” هەروەها کاردەکەن :تاکو شه‌نگال وه‌ک هه‌رێمێکی خۆبه‌ڕێوه‌به‌ری دیموکراتی و هێزه پاراستنه‌که‌ی، له‌چوارچێوه‌ی حکومه‌تی باشوری کوردستان په‌سند بکرێت و کۆتای بهێنرێت به‌و ناکۆکی و ئاڵۆزیانه‌ی نێوان هه‌رێم و به‌غداد تاکو به‌زووترین کات کێشه‌ی بودجه‌ی هه‌رێم و مووچه خۆران و باش کردنی گوزه‌رانی سه‌رجه‌م هاوڵاتیان.\nلە بڕیارەکانی دووەمین کۆنگرە، ئەوەشی خستەروو:باشوری کوردستان له‌ناو قه‌یران و چه‌قبه‌ستبوونێکی سیاسی گوزه‌ر ده‌کات، له‌لایه‌کیتریش هێزه سیاسیه ده‌سه‌ڵاتداره‌کان خۆیان سپاردۆته ده‌وڵه‌ته‌کانی ده‌وروبه‌ر و به‌ره‌کانی سوونی و شیعی، بۆیه‌ش ماوه‌ی زیاتر له ساڵێکه په‌رله‌مان له‌کار خستراوه، حکومه‌ت له‌لایه‌ن حیزبێکه‌وه تاکڕه‌وانه به‌ڕێوه‌ده‌چێ، دادگا له به‌رژه‌وه‌ندی حیزبێکدا کارده‌کات و پایته‌ختی هه‌رێم قۆرخکراوه، له پێناو ئه‌وه‌ی سیاسه‌ت له سه‌ربنه‌مای دیموکراتی به‌ڕێوه‌بچێ و هێڵی سێیه‌مین له سیاسه‌تدا په‌یڕه‌و بکرێت، کۆتای بهێنرێ به سیاسه‌تی خۆسپاردنه زلهێزه جیهانیه‌کان و ده‌وڵه‌ته داگیرکه‌ره‌کانی سه‌ر کوردستان،\nتارا حسین، لە بریارنامەکەدا جەختیشیکردەوە: ئازادی بێ قه‌ید و شه‌رتی سه‌رجه‌م زیندانیه سیاسیه‌کان له‌تورکیا و ئێران ده‌خوازین، له‌پێناو چاره‌سه‌ری پرسی کورد و گه‌لانی ژێر ده‌ست پێویسته به‌زووترین کات رێبه‌ر عەبدوڵڵا ئۆجالان ئازادبێت وپه‌رتوک و نوسراوه‌کانی رێبه‌ر ئۆجالان وه‌ک مه‌نهه‌جی خوێندن سودیان لێ وه‌ربگیردرێت له‌ناوه‌نده‌کانی خوێندنی.\nئەوەش لە بڕیارکاندا ئاماژەی بۆ کراوە: هه‌رچی زووه هێزه‌کانی پاراستن” پێشمه‌رگه، گه‌ریلا، یه‌ژه‌ئا ستار، یه‌به‌شه، یه‌ژه‌شه” له فه‌رمانداریه‌تیه‌کی هاوبه‌ش کۆبکرێنه‌وه‌و ئاراسته بکرێن، هێزه‌کانی پێشمه‌رگه له‌ژێر قۆرخکاری حیزبی ده‌ربهێندرێن و وه‌ک هێزی نیشتیمانی به‌ڕێکخستن بکرێنه‌وه.\nهەروەها جەخت لەوەشکراوەتەوە کە: پێویسته رێکه‌وتنی نه‌وتی په‌نجا ساڵه له‌گه‌ڵ ده‌وڵه‌تی تورکیا هه‌ڵبوه‌شێندرێته‌وه، ئاڵۆزیه‌کانی سه‌باره‌ت به‌هه‌نارده‌کردنی نه‌وت له‌گه‌ڵ به‌غداد چاره‌سه‌ر بکرێن و داهاته‌که‌شی شه‌فاف بێ.\nوتەبێژی تەڤگەری ئازادی ئاماژەی بەوەشکرد: بۆ تێپەڕاندنی زیهنیەتی پیاوسالاریو رەگەزگەرا، بیرۆکە‌و سیستەمی هاوسەرۆکایەتی، هاوژیانی ئازاد‌و هاوسەنگی رەگەزی لە هەموو ئاستەکانی بەڕێوەبەرایەتیدا پێش بخرێت‌و بە بنەما بگیردرێت.\nبڕیارەکانی دووه‌مین کۆنگره‌ی جڤاتی گشتی\nته‌ڤگه‌ری ئازادی کۆمه‌ڵگه‌ی کوردستان\nبه‌ڕێزان دیوانی جڤاتی گشتی\nبه‌ڕێزان ئه‌ندامانی جڤاتی گشتی\nسڵاوی کاروخه‌باتان لێبێ\nدوو رۆژ گفتوگۆی چڕوپڕی کۆنگره‌ی دووه‌مینی ته‌ڤگه‌ری ئازادی، له‌گه‌ڵ ئه‌وه‌ی سه‌رکه‌وتنێکی به‌رچاوه، هه‌مان کات به سیسته‌م بوون و گۆڕانکاریه‌کی ئه‌رێنیه، له‌پێناو ئه‌وه‌ی خه‌باتی دوو ساڵی داهاتوو بتوانرێ به گوێره‌ی رێنمایه‌کانی کۆنگره به‌ڕێوه بچێ و ته‌ڤگه‌ری ئازادی وه‌ک هێزێکی کۆمه‌ڵایه‌تی و سیاسی ئه‌خلاقی بتوانێ رۆڵی به‌سیسته‌م کردن و هۆشیار کردنه‌وه‌و رێکخستنی کۆمه‌ڵگه ببینێ، هه‌مانکات گفتوگۆکان له چوارچێوه‌ی بڕیار بکه‌ونه به‌رده‌ستی ئه‌ندامان و دۆستان و لایه‌نگران و رای گشتی کوردستان، به پێویست ده‌بینین ئه‌م پرۆژه بڕیاره پێشکه‌ش جڤاتی گشتی بکه‌ین.\n•\tته‌وه‌ره‌ی یه‌که‌م: سه‌باره‌ت به سیسته‌م کردنی کۆمه‌ڵگه و رووبه‌ڕوو بوونه‌وه‌ی قه‌یرانه‌کان:\nئه‌و بارودۆخه قه‌یراناویه‌یی ئه‌مڕۆ کۆمه‌ڵگه‌ی ئێمه له باشوری کوردستان و عێراقی پێدا تێده‌په‌ڕێت، له بنه‌ڕتدا قه‌یرانی سیسته‌می سیاسی و کارگێڕی و حکومیه، ئه‌مه‌ش نیشانیدا که فه‌شه‌لی سیسته‌م راگه‌ینراوه، بۆیه گرنگه رێکخسته کردنی کۆمه‌ڵگه و جومگه‌کانی به‌ڕێوه‌بردن سه‌رله‌نوێ له‌سه‌ر بنه‌مای کۆنفیدرالیزمی دیموکراتی رێک بخرێنه‌وه، بۆ ئه‌مه‌ش:\n1-\tکارده‌که‌ین تاکو جیهانبینی کۆمه‌ڵگه له‌سه‌ر بنه‌مای مۆدێرنیته‌ی دیموکراتی ئاراسته بکرێ و په‌ره به شێوازی ئه‌کادیمیا بدرێ بۆ په‌ره‌وه‌رده و هۆشیار کردنه‌وه‌ی خه‌ڵک.\n2-\tکارده‌که‌ین تاکو رێکخستنکردنی کۆمه‌ڵگه له‌سه‌ر بنه‌مای سیسته‌می هه‌رێمایه‌تی پێشبخرێ، تاکو کۆمه‌ڵگه بتوانێ بڕیار له‌سه‌ر پرسه ژیانی و چاره‌نوسازیه‌کانی بدات.\n3-\tبۆ ئه‌وه‌ی چیتر قوتی خه‌ڵک به تاڵان نه‌بردرێ و رێگری له دزی و گه‌نده‌ڵی بکرێ و سیسته‌م حوکم دیموکراتیزه بکرێ، پێشه‌نگایه‌تی بۆ ناڕه‌زایه‌تیه جه‌ماوه‌ریه‌کان ده‌که‌ین و په‌ره به‌چالاکیه نافه‌رمانیه مه‌ده‌نیه‌کان ده‌ده‌ین.\n•\tته‌وه‌ره‌ی دووه‌م: سه‌باره‌ت پرسه نه‌ته‌وه‌ی و نیشتیمانیه‌کان:\nخه‌ڵکی کوردستان له دوو ساڵی رابردوو به ئیراده‌یه‌کی گه‌وره رووبه‌ڕووی شه‌ڕی داسه‌پاوی چه‌ته‌کانی داعش بوویه‌وه، له‌وپێناوه‌شدا به‌هه‌زاران شه‌هید و برینداریدا، له‌پێناو ئه‌وه‌ی ئه‌و ده‌سکه‌وتانه‌مان له‌ده‌ست نه‌چێ و له دووباره دیزاینکردنه‌وه‌ی رۆژهه‌ڵاتی ناوین گه‌له‌که‌مان له ده‌ره‌وه نه‌مێنێته‌وه، بۆیه پێویسته:\n1-\tکارده‌که‌ین بۆ به‌ستنی کۆنگره‌ی نه‌ته‌وه‌یی دیموکراتی سه‌رتاسه‌ری کوردستان.\n2-\tهه‌روه‌ها له‌ئاستی باشوری کوردستانیش، کارده‌که‌ین بۆ به‌ستنی کۆنفرانسی نه‌ته‌وه‌ی کورد و نه‌ته‌وه‌و باوه‌ڕیه‌کان.\n3-\tخه‌بات ده‌که‌ین له‌پێناو رووبه‌ڕوو بوونه‌وه‌ی ئه‌و داگیرکه‌ریه‌ی ده‌وڵه‌تی تورکیا که له‌سه‌ر باشور کوردستان به‌ڕێوه‌ی ده‌بات و زیاتر په‌ره به‌که‌مپین و چالاکیه‌کانمان ده‌ده‌ین.\n4-\tبه‌هه‌موو هێزمان کاره‌که‌ین تاکو هێزه‌کانی ده‌وڵه‌تی تورکیا له باشیک و ته‌واوی باشوری کوردستان ده‌رده‌خرێن.\n5-\tخه‌بات ده‌که‌ین تاکو شه‌نگال وه‌ک هه‌رێمێکی خۆبه‌ڕێوه‌به‌ری دیموکراتی و هێزه پاراستنه‌که‌ی، له‌چوارچێوه‌ی حکومه‌تی باشوری کوردستان په‌سند بکرێت و هاوکاری بکرێ بۆ ئاوه‌دان کردنه‌وه‌ی.\n6-\tتێده‌کۆشین له‌پێناو ئه‌وه‌ی که‌رکوک و ناوچه کێشه له‌سه‌ره‌کان بگه‌ڕێندرێنه‌وه سه‌ر باشوری کوردستان و له نه‌ته‌وه‌و باوه‌ڕیه‌کانی له‌سه‌ربنه‌مای هێلی نه‌ته‌وه‌ی دیموکراتی به‌ڕێکخستن بکرێن.\n7-\tکۆتای بهێنرێت به‌و ناکۆکی و ئاڵۆزیانه‌ی نێوان هه‌رێم و به‌غداد تاکو به‌زووترین کات کێشه‌ی بودجه‌ی هه‌رێم و مووچه خۆران و باش کردنی گوزه‌رانی سه‌رجه‌م هاوڵاتیان\n•\tته‌وه‌ره‌ی سێیه‌م: سه‌باره‌ت به سیاسه‌تی دیموکراتی و هێڵی سێیه‌م له سیاسه‌تدا:\nباشوری کوردستان له‌ناو قه‌یران و چه‌قبه‌ستبوونێکی سیاسی گوزه‌ر ده‌کات، له‌لایه‌کیتریش هێزه سیاسیه ده‌سه‌ڵاتداره‌کان خۆیان سپاردۆته ده‌وڵه‌ته‌کانی ده‌وروبه‌ر و به‌ره‌کانی سوونی و شیعی، بۆیه‌ش ماوه‌ی زیاتر له ساڵێکه په‌رله‌مان له‌کار خستراوه، حکومه‌ت له‌لایه‌ن حیزبێکه‌وه تاکڕه‌وانه به‌ڕێوه‌ده‌چێ، دادگا له به‌رژه‌وه‌ندی حیزبێکدا کارده‌کات و پایته‌ختی هه‌رێم قۆرخکراوه، له پێناو ئه‌وه‌ی سیاسه‌ت له سه‌ربنه‌مای دیموکراتی به‌ڕێوه‌بچێ و هێڵی سێیه‌مین له سیاسه‌تدا په‌یڕه‌و بکرێت، واتا سیاسه‌ت ته‌نها له پێناو به‌رژه‌وه‌ندی گه‌ل و ئامانجه نیشتمانیه‌کان بێ، بۆ ئه‌مه‌ش پێویسته:\n1-\tکۆتای بهێنرێ به سیاسه‌تی خۆسپاردنه زلهێزه جیهانیه‌کان و ده‌وڵه‌ته داگیرکه‌ره‌کانی سه‌ر کوردستان، هه‌مانکات ده‌سبه‌رداربوون له هه‌ردوو به‌ره‌ی سوونی و شیعی له ناوچه‌که‌دا، هێڵی سێه‌م له سیاسه‌ت به‌بنه‌ما بگیردرێت.\n2-\tکارده‌که‌ین بۆ ئه‌وه‌ی کۆتای به پارچبوون و ئاڵۆزی و چه‌مکی حیزبگه‌رای ته‌نگ و قۆرخکاری بهێندرێت و چه‌مکی سیاسه‌تی دیموکراتی به‌بنه‌ما بگیردرێت و به‌رژه‌وه‌ندی نه‌ته‌وه‌یی و پێکه‌وه ژیانی دیموکراتیانه‌ی کۆمه‌ڵگه ببێته کاری سه‌ره‌کی لایه‌نه سیاسیه‌کان.\n3-\tله‌پێناو ئه‌وه‌ی کورد و نه‌ته‌وه‌و باوه‌ڕیه‌کان بتوانن له داهاتووی موسڵ به‌ئازاد و یه‌کسان و له‌سه‌ر بنه‌مای دیموکراتی پێکه‌وه بژین، خه‌بات ده‌که‌ین بۆ ئه‌وه‌ی موسڵ له‌سه‌ر بنه‌مای هه‌رێمایه‌تی دیموکراتی رێکبخرێته‌وه.\n4-\tخه‌بات ده‌که‌ین له‌پێناو رێکه‌وتن و خه‌باتی به‌ره‌ی و پلاتفۆڕمی سیاسی دیموکراتی ده‌که‌ینه پره‌نسیپ بۆ یه‌کخستن و فره‌وان کردنی تێکۆشانی هێزه نه‌ته‌وه‌یی و دیموکرات و چه‌پ و سۆسیالیسته‌کان، هه‌مانکات په‌ره به په‌یوه‌ندیه‌کانمان له‌گه‌ڵ هێز و لایه‌نه عێراقیه‌کان ده‌ده‌ین.\n•\tته‌وه‌ره‌ی چواره‌م: سه‌باره‌ت به ئازادی رێبه‌ر عه‌بدوڵڵا ئۆجالان و ته‌واوی زیندانیانی سیاسی:\nله‌ئه‌نجامی تێکۆشانی ئازادیخوازی و حه‌ق و ره‌وای گه‌له‌که‌مان به‌تایبه‌ت ئه‌مڕۆ به‌هه‌زاران شۆڕشگێڕ و خه‌ڵکی وڵاتپارێز و رۆژنامه‌نوس له‌زیندانه‌کانی ده‌وڵه‌تی تورکیا و ئێران دان، له‌سه‌روویانه‌وه رێبه‌ر ئۆجالان وه‌ک بیرمه‌ند و رابه‌ری بزووتنه‌وه‌ی ئازادیخوازی گه‌له‌که‌مان ئه‌وا ماوه‌ی 18 ساڵه له‌زیندانی تاکه که‌سی وه‌ک بارمته له دوورگه‌ی ئیمڕالی زیندانی کراوه، بۆیه پێویسته:\n1-\tئازادی بێ قه‌ید و شه‌رتی سه‌رجه‌م زیندانیه سیاسیه‌کان له‌تورکیا و ئێران ده‌خوازین.\n2-\tله‌پێناو چاره‌سه‌ری پرسی کورد و گه‌لانی ژێر ده‌ست پێویسته به‌زووترین کات رێبه‌ر ع.ئۆجالان ئازادبێت.\n3-\tپه‌رتوک و نوسراوه‌کانی رێبه‌ر ئۆجالان وه‌ک مه‌نهه‌جی خوێندن سودیان لێ وه‌ربگیردرێت له‌ناوه‌نده‌کانی خوێندنی.\n4-\tکار ده‌که‌ین له‌پێناو ئه‌وه‌ی په‌ره به‌چالاکیه‌کانی شه‌رمه‌زارکردنی رۆژی ده‌سگیرکردنی رێبه‌ر ئۆجالان 15ی شوبات و سه‌رجه‌م که‌مپین و چالاکیه‌کان له‌ئاستێکی به‌رفره‌وان به‌ڕێوه‌ببه‌ین.\n•\tته‌وه‌ری پێنجه‌م: سه‌باره‌ت هێزه‌کانی پاراستنی باشوری کوردستان:\nله‌پێناو ئه‌وه‌ی هیچ داگیرکه‌رێک و هێزێک نه‌توانێ بیر له داگیرکردن و له‌ده‌ست دانی ده‌سکه‌وته‌کانمان بکاته‌وه‌و هێزه چه‌کداره‌کانیش له‌ژێر هه‌ژمونگه‌رای و قۆرخی حیزبی ده‌رکه‌ون، بۆ ئه‌مه‌ش پێویسته:\n1-\tهه‌رچی زووه هێزه‌کانی پاراستن” پێشمه‌رگه، گه‌ریلا، یه‌ژه‌ئا ستار، یه‌به‌شه، یه‌ژه‌شه” له فه‌رمانداریه‌تیه‌کی هاوبه‌ش کۆبکرێنه‌وه‌و ئاراسته بکرێن.\n2-\tهێزه‌کانی پێشمه‌رگه له‌ژێر قۆرخکاری حیزبی ده‌ربهێندرێن و وه‌ک هێزی نیشتیمانی به‌ڕێکخستن بکرێنه‌وه.\n3-\tله هه‌ر شارێک مه‌زارێکی تایبه‌ت به‌شه‌هیدانی کوردستان دروست بکرێ بۆ شه‌هیدانی” گه‌ریلا و شه‌رڤان و پێشمه‌رگه”، کاربکرێ بۆ یه‌کخستنی ته‌واوی خانه‌واده‌ی شه‌هیدانی کوردستان.\n4-\tکارده‌که‌ین له‌پێناو ئه‌وه‌ی کۆمه‌ڵگه بتوانێ خۆی خۆی بپارێزێ، به شێوازێکی مه‌ده‌نیانه خۆی رێکخستن و ئاماده بکات.\n•\tته‌وه‌ره‌ی شه‌شه‌م: سه‌باره‌ت پرسه ئابوریه‌کان و ژیانی هاوڵاتیان:\nباشوری کوردستان و عێراق به یه‌کێک له ده‌وڵه‌مه‌ندترین شوێنه‌کانی جیهان ئه‌ژمێردرێن چ له سامانی ژێر زه‌وی چ سامانه‌کانی سه‌ر زه‌وی، به‌ڵام به‌هۆی هه‌ڵه‌ی سیاسی و نه‌بوونی سیسته‌مێک که پاراستنی شکۆی هاوڵاتی و ژیانێکی شایسته دابین بکرێ بۆیان، هه‌مان کات داهاتی وڵات بۆ خزمه‌تکردن و ئاوه‌دانکرنه‌وه‌بێ به‌بێ جیاوازی، بۆ ئه‌مه‌ش پێویسته:\n1-\tپێویسته رێکه‌وتنی نه‌وتی په‌نجا ساڵه له‌گه‌ڵ ده‌وڵه‌تی تورکیا هه‌ڵبوه‌شێندرێته‌وه، ئاڵۆزیه‌کانی سه‌باره‌ت به‌هه‌نارده‌کردنی نه‌وت له‌گه‌ڵ به‌غداد چاره‌سه‌ر بکرێن و داهاته‌که‌شی شه‌فاف بێ.\n2-\tخه‌بات ده‌که‌ین له‌پێناو پێشکه‌وتنی ئابوری نیشتیمانی و رێگری کردن له به که‌رتی تایبه‌ت کردنی بواره‌کانی، په‌روه‌رده، ته‌ندروستی، ئاو و کاره‌با و سامانه‌کانی ژێر زه‌وی.\n3-\tپشت به به‌رهه‌مه خۆماڵیه‌کان ببسترێ و که‌رتی کشتوکاڵ و بوژاندنه‌وه‌ی گونده‌کان رێکبخرێنه‌وه، هه‌روه‌ها که‌رتی پیشه‌سازیش له‌سه‌ر بنه‌مای ژینگه‌پارێزی په‌ره‌ی پێبدرێت.\n4-\tکارده‌که‌ین له‌سه‌ر بنه‌مای سیسته‌می ئابوری ئه‌لته‌رناتیف و سه‌رده‌میانه ببێته جێگره‌وه بۆ ئه‌مه‌ش له سه‌ربنه‌مای پێشخستنی سیسته‌می ئابووری هه‌ره‌وه‌زی کۆمه‌ڵگه په‌ره به‌خه‌باتی ئابوری ده‌ده‌ین.\n•\tته‌وه‌ره‌ی حه‌وته‌م: هێزه‌کانی پێشه‌نگی کۆمه‌ڵگه‌ی دیموکرات” ژن، گه‌نج”:\nشۆڕشی باشور شۆڕشی ژنه و به‌بێ ئازادی ژن کۆمه‌ڵگه‌یه‌ک ئازاد نابێ، به‌ڵام ئه‌مڕۆ زۆرترین توند و تیژی و ئازاردان و ئه‌شکه‌نجه له‌سه‌ر ژنانه، بۆ ئه‌وه‌ی رێگا له‌و کۆمه‌ڵکوژیانه بگرین و کۆمه‌ڵگه‌یه‌کی ئازاد و هاوسه‌نگ بونیادبنێین، هه‌روه‌ها گه‌نجانیش وه‌ک داینه‌مۆ و خوێنی تازه‌و هێزی سه‌ره‌کی له گۆڕانکاری و پێشکه‌وتنه‌کانی کۆمه‌ڵگه‌دا، رێگری بکه‌ین له کۆچی به‌کۆمه‌ڵ و ئاڵوده‌بوون به‌ماده‌هۆشبه‌ره‌کان و بێکاری و سه‌رگه‌ردانیان، پێچه‌وانه وه‌ک دوو هێزی سه‌ره‌کی بۆ پێشه‌نگایه‌تی تێکۆشانی دیموکراتیانه له‌کۆمه‌ڵگه‌دا، پێویسته:\n1-\tبۆ تێپەڕاندنی زیهنیەتی پیاوسالاریو رەگەزگەرا، بیرۆکە‌و سیستەمی هاوسەرۆکایەتی، هاوژیانی ئازاد‌و هاوسەنگی رەگەزی لە هەموو ئاستەکانی بەڕێوەبەرایەتیدا پێش بخرێت‌و بە بنەما بگیردرێت.\n2-\tلەپێناو کۆتایی هێنان بە هه‌رجۆرە دەستدرێژیو توندوتیژیەکی سیاسی، ئابوری، کۆمەڵایەتی، شێوازەکانی (دەرونی، جەستەییو سێکسی)، خاوەنداری لە تەواوی ژنان بکرێت‌و پەرە بە هۆشیارکردنەوە‌و رێکخستەکردنیان بدرێت.\n3-\tبۆ ئەوەی سیاسەتی نادیموکراتیو پیاوسالاری تێپەڕێنرێت، بەشداریو پێشەنگایەتی ژن لە کایەی سیاسیدا پێشبخرێت‌و مەرجی سەرەکی بێت. ئیرادە و هەڵوێستی رێکخستنەکانی ژنان بناسرێت و بەهەند وەربگیردرێت.\n4-\tکاری زیاتر بکرێت بۆ ئازادی ژنانی ئێزیدی ده‌ستی داعش و داڵده‌دان و خاوه‌ن لێده‌رکه‌وتنیان.\n5-\tلە پێنا‌و بەرزکردنەوەی ئاستی تێگەیشتنی گەنجان لە هەموو بوارەکانی سیاسی، کۆمەڵایەتیو ئابوری، دامەزراندنی ئەکادەمیایەکی هەمیشەیی مەرجی سەرەکیە.\n6-\tبە مەبەستی دیاریکردنی دواڕۆژی گەنجان بۆ خۆیان، بەرێکخستنکردن‌و چالاککردنیان‌و ناسینی ناسنامەی رێکخستنیان مەرجی سەرەکیە.\n7-\tبۆ تێپەڕاندنی سیاسەتی پیرسالاریو رزگاربوون لە چەقبەستویی سیاسەت، پوچەڵکردنەوەی کاریگەریەکانی سیستەمی سەرمایەداری، لاسایکردنەوە، بەشداریو پێشەنگایەتی گەنجان ئەرکێک‌و ئامانجی سەرەکیە.\n•\tهه‌شته‌م: سه‌باره‌ت به‌کاری رێکخستنی و په‌روه‌رده‌ی:\nبۆ ئه‌وه‌ی زیاتر په‌ره به‌خه‌باتی رێکخستنی و کاروباره‌کانمان بده‌ین و شۆڕبینه‌وه بۆ ناوه ته‌واوی کۆمه‌ڵگه و سه‌رجه‌م چین و توێژه‌کان، هه‌مانکات بۆ ئه‌وه‌ی زیاتر خه‌باتی پێشکه‌وێ و هه‌موو ئه‌نداما و کادیرانی ته‌ڤگه‌ری ئازادی به‌شداری خوله‌کانی په‌روه‌رده ببن، بۆ ئه‌مه‌ش :\n1-\tکارده‌که‌ین بۆ ئه‌وه‌ی خه‌باتی خۆمان له‌ناو سه‌رجه‌م چین و توێژه‌کان په‌ره‌پێبده‌ین.\n2-\tکارده‌که‌ین بۆ ئه‌وه‌ی خه‌باتی هه‌رێمه‌کان به‌رفره‌وان بکه‌ین و په‌ره به‌خه‌باتی کۆمیته و ئه‌نجومه‌ن و کۆمسیۆنه‌کان بده‌ین و رێکخستن بگێنینه هه‌موو شوێنێک.\n3-\tپه‌روه‌رده له‌سه‌ر بنه‌مای ئه‌کادیمیا به‌ڕێکخستن ده‌که‌ینه‌وه‌و گرنگی زیاتری پێده‌ده‌ین.\n4-\tکارده‌که‌ین بۆ ئه‌وه‌ی سه‌رجه‌م ئه‌ندامان به‌شداری خوله‌کانی په‌روه‌رده ببن.\nدووه‌مین کۆنگره‌ی جڤاتی گشتی\nبتدای قرن بیستم، فروپاشی امپراتوری‌ها و تاسیس دولتـ ملت‌ها در خاورمیانە\nمێژوو و ئێستای سەلەفیەت لە ڕۆژهەڵاتی کوردستان\nگرتن و سزادانی خەڵک بە هۆکاری سیاسی و رای ئازاد قبوڵ ناکرێت\nاین مصاحبە با رفیق اهون چیاکو قبلا در سایت رۆژئاوا استراتژی منتشر شدەاست. بە دلیل اهمیت آن اینجا بازنشر میشود.روژاوا استراتژی: در شرق کردستان (روژهه‌لات یا کردستان ایران) تجربه‌ای طولانی از مبارزه سیاسی برای کسب خودمختاری، دموکراسی و آزادسازی کردستان به‌جا مانده است. حزب دموکرات کردستان پیشتاز این حرکت بوده است و در دهه ۵۰ شمسی جریانات چپگرا فعالانه وارد عرصه مبارزه در روژهه‌لات شدند. با این حال ورود پژاک به صحنه سیاسی کردستان، در دهه ٨٠، معادلات قدرت و پایگاه اجتماعی احزاب کُردی در شرق کردستان را تحت تاثیر قرار داد. ارزیابی شما از دلایل تاثیرگذاری پژاک در این زمینه چیست؟\nکورد و اسلام، مقاومت فرهنگ زاگروسي\nحملە قبایل آسیای میانە همچون (ترکها، تاتارها، مغولها) بە قلمرو خلافت اسلامی\nفتح قلمرو ساسانی از سوی اسلام و تلاش‌های سیستم خسروانی جهت نفوذ در امپراتوری اسلامی\nدرس بیست و دوم: اسلام،از انقلاب بە سوی قدرتگرایی و تمدن مرگزگرای اسلامی\nدرس بیست و یکم: مقاومت فرهنگ زاگرسی با محوریت کوردستان در مقابل سیستم خسروانی


لەعێراق ٣٠ کەسی دیکە توشی کۆرۆنا بوون – کوردی – RojNews.News\nلەعێراق ٣٠ کەسی دیکە توشی کۆرۆنا بوون\n29/03/2020 - 7:01:07 am\nچوؤرشەممە, 25 مار 2020 – 18:48 ڕۆژنیوز – ناوەندی هەواڵەکان\nئێواره‌ی ئه‌مڕۆ وه‌زاره‌تی ته‌ندروستی عێراق ڕایگه‌یاند، ٣٠حاڵه‌تی نوێ توشبوون به په‌تای كۆڤید-19 له عێراق تۆماركراوه.\nجه‌عفه‌ر سادق، وه‌زیری ته‌ندروستی و ژینگه‌ی عێراق له ڕاگه‌یه‌ندراوێكدا داوای له سه‌رجه‌م هاوڵاتیان كرد ئه‌گه‌ر هه‌ر نیشانه‌یه‌كی ئه‌نفلۆنزایان تێدابێت، ده‌ستبه‌جێ سه‌ردانی نزیكترین بنكه‌ی ته‌ندروستی بكه‌ن بۆ ئه‌نجامدانی پشكنینی پێویست.\nدەشڵێت: زۆرینه‌ی ئه‌و حاڵه‌تانه‌ی له عێراق توشی په‌تاكه هاتوون، سه‌ره‌تا نیشانه‌كانیان فه‌رامۆشكردوه و دوای ئه‌وه‌ی دۆخی ته‌ندروستیان به‌ره‌و خراپی ڕۆشتووه، دواتر ده‌ركه‌وتووه هه‌ڵگری ڤایرۆسی كۆرۆنان.\nشایەنی باسە تا ئێستا له سه‌رتاسه‌ری عێراق 346 حاڵه‌تی توشبوون به په‌تای كۆڤید-19 هه‌یه و ٢٩ توشبوو گیانیانله‌ده‌ستداوه، هاوكات ١٠٣ توشبوو په‌تاكه‌یان په‌ڕاندووه و گه‌ڕاونه‌ته‌وه ماڵه‌كانی خۆیان.\nداگیرکەران گوندەکان فاتسا و ڕێگەی ئێم ٤ یان تۆپباران کرد\nلەبارەی بەیاننامەکەی ئەنجومەنی ئاسایش ٧ پەرلەمانتار داواکاریی ئاڕاستەی سەرۆکایەتییەکانی عێراق دەکەن


عه‌بادی بڕیاریدا سنووری هه‌رێمی كوردستان له‌گه‌ڵ توركیا كۆنترۆڵ بكات\nkurdiu 16/09/2018 - 22:16 بڵاوکراوەتەوە لە هەواڵ/عێراقی\nله كۆبوونه‌وه‌ی ئه‌مڕۆی ئه‌نجوومه‌نی وه‌زیرانی عێراق، كه تایبه‌ت بوو به ئاسایشی نیشتیمانی، حه‌یده‌ر عه‌بادی، فه‌رمانده‌ی گشتی هێزه چه‌كداره‌كان بڕیاریدا، به‌مه‌به‌ستی رێگریكردن له پێشێلكارییه‌كانی توركیا، سنووری نێوان هه‌رێمی كوردستان و توركیا به پاسه‌وانی سنوور كۆنترۆڵ بكات.\nله كۆبوونه‌وه‌كه‌دا تاوتوێی ئاسایش و سه‌قامگیری و كۆنترۆڵكردنی سنووره‌كانی عێراق به هه‌رێمی كوردستانیشه‌وه كرا و زیاده‌ڕۆییه‌كانی توركیا به پێشێلكاری به‌رامبه‌ر سه‌روه‌ری خاك و ئاسمانی عێراق وه‌سف كرا.\nعه‌بادی داواشی له وه‌زاره‌تی ده‌ره‌وه‌ی عێراق كرد، ئه‌و پێشێلكاریانه له نه‌ته‌وه یه‌كگرتووه‌كان به به‌ڵگه بكات.\nله به‌شێكی دیكه‌ی كۆبوونه‌وه‌كه‌دا گفتوگۆ له‌باره‌ی رێكخستنه‌وه‌ی ئه‌ركه سه‌ره‌كییه‌كانی پۆلیسی فیدراڵ كرا و، عه‌بادی بڕیاری دووباره داڕشتنه‌وه‌ی په‌یكه‌ری هێزی پۆلیسی فیدراڵی ده‌ركرد، بۆئه‌وه‌ی له‌ڕووی چه‌كه‌وه پۆلیسیش هاوتای هێزه‌كای سوپا بێت و رۆڵی سوپا له پاراستنی ئاسایش ته‌واو بكات.\nگفتوگۆكردن له‌باره‌ی دۆخی پارێزگای به‌سره و پاراستنی سه‌قامگیری و ئاسایشی هاووڵاتیان و سامانی گشتی و تایبه‌ت له‌و شاره به‌شێكی دیكه‌ی كۆبوونه‌وه‌ی ئه‌نجوومه‌نی وه‌زیران بوو.\nئه‌و بڕیارانه‌ی له كۆبوونه‌وه‌كه‌ش ده‌ركران، ئه‌مانه‌ی خواره‌وه‌ن:\nیه‌كه‌م/ ده‌بێت وه‌زاره‌تی ناوخۆ ئه‌ركی دووباره داڕشتنه‌وه‌ی په‌یكه‌ری رێكخستنه‌كانی هێزه‌كانی پۆلیسی فیدراڵ جێبه‌جێ بكات.\nدووه‌م/ وه‌زاره‌تی ده‌ره‌وه رێككاری پێویست ده‌گرێته به‌ر، بۆئه‌وه‌ی پێشێلكارییه‌كانی توركیا به‌رامبه‌ر سه‌روه‌ری خاك و ئاسمانی عێراق له نه‌ته‌وه یه‌كگرتووه‌كان به به‌ڵگه بكات، دواتر ده‌ره‌نجامه‌كان بۆ ئه‌نجوومه‌نی ئاسایشی نه‌ته‌وه‌یی ده‌خاته‌ڕوو.\nسێیه‌م/ بڵاوكردنه‌وه‌ی هێزه‌كانی پاسه‌وانی سنوور به‌درێژایی سنووری نێوان عێراق "هه‌رێمی كوردستان" و توركیا و رێگریكردن له هه‌ر پێشێلكاریێك له‌لایه‌ن سوپای توركیاوه، حكوومه‌تیش پێداویستی ته‌واو بۆ ئه‌و مه‌به‌سته دابین ده‌كات.\nچواره‌م/ ره‌زامه‌ندی له‌سه‌ر واژووكردنی لێكتێگه‌یشتنی ئه‌منی له نێوان هه‌ردوو وه‌زاره‌تی ناوخۆی عێراق و هه‌نگاریا و سه‌رپشك كردنی وه‌زیری ناوخۆ بۆ دانوستان و واژووكردنی رێككه‌وتنه‌كان.


خانمان له پاش ماوه‌یه‌ك له هاوسه‌رگیری واز له زۆرێك له ئه‌و خوڕه‌وشتانه ده‌هێنن كه پێشتر و له سه‌ره‌تاكانی ژیانی هاوسه‌رگیریدا ده‌یانكرد، له كاتێكدا ئه‌وه‌ش كارێكی خراپه، هه‌ر بۆیه لانیكه‌م هه‌وڵبده هه‌رگیز واز له‌م 7 كاره نه‌هێنیت.\n1- نارندنی نامه‌ی خۆشه‌ویستی: هه‌رچه‌نده په‌یوه‌ندیه‌كی دور و درێژتان پێكه‌وه هه‌بێت به‌ڵام ناردنی نامه‌ی خۆشه‌ویستی و رۆمانسیانه به‌رده‌وام گرنگی خۆی هه‌یه.\n2- جلوبه‌رگی سه‌رنج ڕاكێش: هه‌رچه‌نده سه‌رقاڵبیت به منداڵ و كاروباری رۆژانه‌وه، به‌ڵام نابێت ئه‌وه له‌بیر بكه‌یت كه بۆ هاوسه‌ره‌كه‌ت گرنگی به‌خۆت بده‌یت و جلوبه‌رگی سه‌رنج ڕاكێش له‌به‌ر بكه‌یت.\n3- نامه‌ی بۆ به‌جێ بهێڵه:دڵنیاین كاتێك له سه‌ره‌تای په‌یوه‌ندیه‌كه‌تاندا بویت جاروبار نامه‌ی خۆشه‌ویستیت له نێو شتومه‌كه‌كانی یاخود درگا و كه‌نتۆردا بۆ به‌جێ هیشتووه، ئێستاش جاروبار ئه‌وه دوباره بكه‌ره‌وه.\n4- سوراوی سور له‌بیر مه‌كه:له سه‌ره‌تاكانی په‌یوه‌ندیه‌كه‌تاندا گرنگیت به سورا و مكیاجی سه‌رنجڕاكێش داوه، هه‌ر بۆیه پاش تێپه‌ڕبونی ماوه‌یه‌كی زۆر ئه‌وه له بیر مه‌كه‌و خۆت بۆ هاوسه‌ره‌كه‌ت بڕازێنه‌ره‌وه.\n5- بۆ سێ رۆژ (بیجامه یاخود ماكسی) له‌به‌ر مه‌كه: ڕاسته له‌به‌ركردنی بیجامه‌ی ماڵه‌وه یاخد ماكسی زیاتر واده‌كات هه‌ست به ئارامی بكه‌یت، به‌ڵام بۆ چه‌ن رۆژێك له ماڵه‌وه واز له‌وه بهێنه‌و جلوبه‌رگی خه‌و یاخود سه‌رنج ڕاكێش له‌به‌ر بكه.\n6- ژه‌می تایبه‌ت: هه‌وڵبده ژه‌می ڕۆمانسیانه‌و ئه‌و جۆره خواردنانه له‌به‌ربكه‌یت كه یادگاری خۆشت له‌گه‌ڵیاندا هه‌یه و ئه‌و كارانه دوباره بكه‌ره‌وه.\n7- له گۆڕان مه‌ترسه: به‌رده‌وام هه‌وڵبده رێگا و شوێوازی نوێ تاقی بكه‌یته‌وه، چونكه ئه‌وه چێژی زیاتر به په‌یوه‌ندیه‌كه‌تان ده‌به‌خشێت.\nئه‌م بابه‌ته 11644 جار خوێنراوه‌ته‌وه


مەراسیمێکی رێزلێنان لە کۆلێژی زانستە مرۆڤایەتیەکان بەڕێوەچوو - College of Humanities | University of Sulaimani\nposted Jul 4, 2018, 1:42 PM by Barham Khalid Ahmed\nرۆژی سێشەممە ٤-٧-٢٠١٨ راگرایەتی کۆلێژی زانستە مرۆڤایەتیەکان مەراسیمێکی رێزلێنانی بۆ کۆمەڵێک لە مامۆستایان و سەرۆکی یەکە کارگێڕیەکان رێکخست.\nسەرەتای مەراسیمەکە بە رێزلێنان لە د. عەبدولموسەوەر سولەیمان عەبدولسەلام دەستیپێکرد کە پاش ساڵانێک لە خزمەت لە بەشی مێژوو بڕیاری خانەنشین کردنی دەرچوو. د.ئیبتیسام ئیسماعیل، راگری کۆلێژی زانستە مرۆڤایەتیەکان لە وتەکەیدا سوپای کارو ماندوبونی د. عەبدولموسەوەری کرد کە لە ساڵانێکە لە بواری لێکۆڵینەوە و وانەوتنەوەدا لە کۆلێژی زانستە مرۆڤایەتیەکان لە خزمەتی زانستدا بووە.\nلە بەشێکی دیکەی مەراسیمەکەدا راگری کۆلێژ و د. ئامانج حەسەن یاریدەدەری راگری بڕوانامەی رێزلێنانیان پێشکەشی بڕیاردەرانی بەشە زانستیەکانی کۆلێژ کرد لە بەرامبەر ئەرک و ماندوبونیان لە ماوەی ساڵی خوێندنی ٢٠١٧-٢٠١٨ کە بە هاوکاری سەرۆک بەش و مامۆستایان سەرکەوتوانە ساڵی خوێندنی ئەمساڵیان تێپەڕاند.\nلە کۆتایی مەراسیمەکەدا راگری کۆلێژ بڕوانامەی رێزلێنانی بەخشیە چەند لێپرسراوی کارگێڕی کۆلێژ و بەڕێوەبەری کتێبخانەی کۆلێژ لە بەرامبەر راپەراندی ئەرکەکانیان و هەوڵ و ماندوبونیان و لە وتەیەکدا د. ئیبتیسام سوپاسی سەرجەم مامۆستایان و فەرمانبەرانی کرد کە وێڕای ئاستەنگ و قەیرانە بەردەوامەکان لە خەمخۆریان توانیان پرۆسەی خوێندنی ئەمساڵ سەرکەوتوانە تەواو بکەن.